text:
Ese ‘wifuza inshingano’?
FERNANDO * yumvaga ahangayitse. Abasaza babiri bari bamusabye kuganira na we biherereye. Mbere yaho, uko umugenzuzi yamaraga gusura itorero ryabo, abasaza bamusobanuriraga ibyo yagombaga gukora kugira ngo yuzuze ibisabwa abifuza guhabwa inshingano mu itorero. Uko igihe cyagiye gihita, Fernando yibazaga niba azigera aba umusaza. Icyo gihe nanone umugenzuzi yari aherutse gusura itorero ryabo. Ni iki se noneho abasaza bari kumubwira?
Fernando yateze amatwi igihe umwe muri abo basaza yamuganirizaga. Uwo musaza yerekeje ku bivugwa muri 1 Timoteyo 3:1, maze avuga ko abasaza b’itorero babwiwe ko yabaye umusaza. Fernando yaratangaye maze aramubaza ati “uvuze ngo iki muvandi?” Uwo muvandimwe yamusubiriyemo ibyo yari amaze kuvuga, maze Fernando aramwenyura. Nyuma yaho ubwo babitangarizaga abagize itorero, bose barishimye.
Ese kwifuza guhabwa inshingano mu itorero ni bibi? Oya rwose! Dukurikije ibivugwa muri 1 Timoteyo 3:1, iyo ‘umuntu yifuje inshingano yo kuba umugenzuzi, aba yifuje umurimo mwiza.’ Abagabo b’Abakristo benshi bakurikiza iyo nama maze bakagira amajyambere, bityo bakuzuza ibisabwa abakwiriye guhabwa inshingano mu itorero. Ibyo bituma mu bagize ubwoko bw’Imana habamo abasaza n’abakozi b’itorero babarirwa mu bihumbi bashoboye. Ariko kubera ko amatorero akomeza kwiyongera, hakenewe abandi bavandimwe bifuza guhabwa inshingano. Ni ubuhe buryo bwiza bwo kubigeraho? Ese abifuza kuba abagenzuzi bagombye guhangayika kimwe na Fernando?
‘KWIFUZA INSHINGANO’ BISOBANURA IKI?
Inshinga y’ikigiriki yahinduwemo amagambo yo muri Bibiliya agira ati ‘kwifuza inshingano,’ yumvikanisha igitekerezo cyo kwifuza cyane, kurambura igice runaka cy’umubiri. Ibyo bishobora gutuma utekereza ku muntu urambura ukuboko ashaka gufata urubuto rwiza ruri ku giti. Ariko kandi, kwifuza inshingano ntibyumvikanisha igitekerezo cyo gushaka “kuba umugenzuzi” ku ngufu. Kubera iki? Ni ukubera ko intego y’abifuza kuba abasaza babikuye ku mutima yagombye kuba iyo gukora “umurimo mwiza” aho gushaka kugira umwanya w’icyubahiro.
Ibyinshi mu bisabwa abifuza uwo murimo mwiza biboneka muri 1 Timoteyo 3:2-7 no muri Tito 1:5-9. Uwitwa Raymond umaze igihe kirekire ari umusaza yavuze ibirebana n’ayo mahame yo mu rwego rwo hejuru, agira ati “kuri jye, igifite agaciro cyane ni abo turi bo. Kumenya kuvuga neza no kugira ubushobozi bwo kwigisha ni ibintu by’ingenzi, ariko ntibisimbura kuba umuntu agomba kuba inyangamugayo, ntakabye mu byo akora, agatekereza neza, akagira gahunda, agakunda kwakira abashyitsi kandi agashyira mu gaciro.”
Umuvandimwe wifuza inshingano koko agaragaza ko ari inyangamugayo yirinda ubuhemu n’ibikorwa by’umwanda by’uburyo bwose. Ntakabya mu byo akora, atekereza neza, agira gahunda kandi ashyira mu gaciro. Ibyo bituma abo bahuje ukwizera biringira ko ashobora kubayobora no kubafasha mu bibazo bafite. Kubera ko aba agaragaza umuco wo kwakira abashyitsi, abera isoko y’inkunga abakiri bato n’abashya mu kuri. Kuba akunda ibyiza bituma ahumuriza abarwaye n’abageze mu za bukuru kandi akabafasha. Yitoza kugira iyo mico atagamije gushaka inshingano, ahubwo agamije gufasha abandi. *
Inteko y’abasaza yishimira kugira inama umuntu wifuza inshingano no kumutera inkunga, ariko ni we uba ugomba kuzuza ibisabwa n’Ibyanditswe. Umusaza w’inararibonye witwa Henry yagize ati “niba wifuza inshingano, jya ushyiraho imihati kugira ngo ugaragaze ko wujuje ibisabwa.” Yerekeje ku bivugwa mu Mubwiriza 9:10, agira ati “‘ibyo ukuboko kwawe gushobora gukora byose ubikorane imbaraga zawe zose.’ Jya ukorana umwete mu gihe usohoza inshingano iyo ari yo yose abasaza baguhaye. Jya ukunda akazi ako ari ko kose uhawe mu itorero, harimo no gukora isuku mu Nzu y’Ubwami. Amaherezo, ibyo ukora n’imihati ushyiraho bizagaragara.” Niba wifuza kuzaba umusaza, jya ukorana umwete kandi ube umuntu wiringirwa mu byo ukora byose mu murimo wera. Wagombye kurangwa no kwicisha bugufi, aho kurangwa no kurarikira.—Mat 23:8-12.
AMAGANIRA KURE IBIKORWA BIDAKWIRIYE N’IMITEKEREREZE MIBI
Bamwe mu bifuza guhabwa inshingano mu itorero bashobora kubigaragaza mu mayeri, cyangwa bakagerageza gusa n’abemeza inteko y’abasaza ko bakwiriye kuzihabwa. Abandi bo ntibishima iyo abasaza babahaye inama. Abantu nk’abo bagombye kwibaza bati “ese nshaka guteza imbere inyungu zanjye, cyangwa nifuza kwita ku ntama za Yehova nicishije bugufi?”
Abifuza inshingano ntibagombye kwibagirwa ikindi kintu abasaza basabwa, ari cyo ‘kuba ibyitegererezo by’umukumbi’ (1 Pet 5:1-3). Umuntu ushaka kubera itorero icyitegererezo yirinda imitekerereze n’ibikorwa birangwa n’uburyarya. Yitoza kwihangana, yaba yaramaze guhabwa inshingano cyangwa atarazihabwa. Kuba umusaza ntibivanaho mu buryo bw’igitangaza intege nke ziterwa no kudatungana (Kub 12:3; Zab 106:32, 33). Nanone kandi, hari igihe ‘umutimanama’ w’umuntu ushobora kuba ‘nta cyo umurega,’ ariko abandi bo bakaba bafite impamvu zituma bamukemanga (1 Kor 4:4). Ku bw’ibyo rero, niba abasaza baguhaye inama ishingiye kuri Bibiliya babigiranye umutima mwiza, ihatire kubatega amatwi nta kurakara. Hanyuma, ujye wihatira gushyira mu bikorwa inama baguhaye.
BITE SE NIBA UMAZE IGIHE KIREKIRE UTEGEREJE?
Abavandimwe bamwe na bamwe bashobora kumva ko igihe bamaze bategereje guhabwa inshingano ari kirekire. Niba umaze imyaka myinshi ‘wifuza inshingano yo kuba umugenzuzi,’ ese hari igihe wumva biguhangayikishije? Niba ari uko biri, zirikana aya magambo yahumetswe agira ati “iyo icyari cyitezwe kitabonetse bitera umutima kurwara, ariko iyo icyifujwe kibonetse kiba igiti cy’ubuzima.”—Imig 13:12.
Iyo umuntu abona ko atageze ku ntego yifuzaga kugeraho, bishobora gutuma yumva ahangayitse cyane. Ibyo byabaye kuri Aburahamu. Yehova yamusezeranyije ko yari kuzabyara umwana, ariko we na Sara bamaze imyaka myinshi batarabyara (Intang 12:1-3, 7). Aburahamu ageze mu za bukuru, yaravuze ati “Yehova Mwami w’Ikirenga, ingororano yawe izamarira iki ko ubona nta kana ngira . . . dore nta rubyaro wampaye.” Yehova yamwijeje ko yari kuzabyara umwana nk’uko yari yarabimusezeranyije. Ariko kandi, hashize indi myaka nibura 14 mbere y’uko Imana isohoza ibyo yari yaramubwiye.—Intang 15:2-4; 16:16; 21:5.
Ese igihe Aburahamu yari ategereje, yatakaje ibyishimo byo gukorera Yehova? Oya. Ntiyigeze ashidikanya ku isezerano ry’Imana. Yakomeje gutegerezanya amatsiko igihe ryari gusohorera. Intumwa Pawulo yaranditse ati ‘Aburahamu yahawe iryo sezerano amaze kugaragaza ukwihangana’ (Heb 6:15). Amaherezo, Imana Ishoborabyose yahaye uwo mugabo wizerwaga imigisha irenze iyo yari yiteze. Ni irihe somo twavana kuri Aburahamu?
Niba wifuza kuba umusaza ariko hakaba hashize imyaka myinshi utaraba we, komeza kwiringira Yehova. Ntugatakaze ibyishimo ugira mu murimo umukorera. Warren wafashije abavandimwe benshi kugira amajyambere yo mu buryo bw’umwuka, asobanura impamvu agira ati “ni ngombwa ko hashira igihe runaka kugira ngo bigaragare ko umuvandimwe akwiriye guhabwa inshingano. Uko igihe kigenda gihita, ubushobozi umuvandimwe aba afite n’imitekerereze ye bigenda bigaragazwa n’uko yitwara ndetse n’uko yita ku nshingano ze. Bamwe batekereza ko bakumva hari icyo bagezeho mu murimo bakorera Yehova ari uko gusa bahawe inshingano runaka. Imitekerereze nk’iyo si myiza kandi ishobora gutuma uhora uhangayitse. Niba ukorera Yehova uri uwizerwa aho waba uri hose n’icyo waba ukora cyose, uba waragize icyo ugeraho.”
Hari umuvandimwe wategereje imyaka isaga icumi mbere y’uko aba umusaza. Yerekeje ku magambo azwi cyane ari mu gitabo cya Ezekiyeli igice cya 1, avuga isomo yabonye agira ati “Yehova ayobora igare rye, ari ryo muteguro we, ku muvuduko ashatse. Icy’ingenzi si uko twe tubona igihe, ahubwo ni uko Yehova akibona. Mu birebana no kwifuza kuba umusaza, icy’ingenzi si jye, ni ukuvuga icyo nshaka cyangwa icyo nifuza kuba cyo. Icyo nifuza gishobora kuba atari cyo Yehova azi ko nkeneye.”
Niba wumva ushaka kuzakora umurimo mwiza wo kuba umugenzuzi, ujye ugaragaza ko ubyifuza wimakaza ibyishimo mu itorero. Niba ubona ko bisa n’aho bitinze, jya wirinda guhangayika cyangwa kurambirwa. Raymond twigeze kuvuga yaravuze ati “umuntu urarikira ntanyurwa. Abahora bahangayitse babura ibyishimo byinshi umuntu aheshwa no gukorera Yehova.” Itoze kurushaho kugira imbuto z’umwuka w’Imana, cyane cyane iyo kwihangana. Ihatire kurushaho kuba umuntu ukuze mu buryo bw’umwuka wiyigisha Ibyanditswe. Jya urushaho kwifatanya mu murimo wo kubwiriza ubutumwa bwiza no kwigisha Bibiliya abashimishijwe. Jya uyobora abagize umuryango wawe mu bikorwa byo mu buryo bw’umwuka no muri gahunda y’iby’umwuka mu muryango. Jya wishimira uburyo bwose ubonye bwo kuba hamwe n’abavandimwe na bashiki bacu. Uko ukomeza guhatanira kugera ku ntego yawe, uzishimira gukorera Yehova no mu gihe utarayigeraho.
Yehova ni we ufasha umuntu kuzuza ibisabwa kugira ngo ahabwe inshingano mu itorero. Yehova n’umuteguro we ntibashaka ko abifuza inshingano bamanjirwa cyangwa ngo babure ibyishimo mu murimo bamukorera. Imana ishyigikira abantu bose bayikorera bafite intego nziza kandi ibaha imigisha. Kuri iyo migisha ‘nta mibabaro yongeraho’ nk’uko bimeze no ku yindi yose itanga.—Imig 10:22.
Nubwo waba umaze igihe runaka wifuza guhabwa inshingano, uba ugomba gukomeza kugira amajyambere yo mu buryo bw’umwuka. Kuba wihatira kugira imico ya ngombwa kandi ugakorana umwete mu itorero ari na ko utirengagiza kwita ku muryango wawe, bizatuma Yehova atibagirwa ibyo wakoze byose mu murimo we. Turifuza ko wahora wishimira kumukorera uko inshingano wahabwa zaba ziri kose.
^ par. 2 Amazina avugwa muri iyi ngingo yarahinduwe.
^ par. 8 Amahame yavuzwe muri iyi ngingo areba n’abifuza kuba abakozi b’itorero. Ibyo basabwa kuba bujuje biboneka muri 1 Timoteyo 3:8-10, 12, 13.


c: text/html

text:
Musabyimana Claude wari umaze igihe gito ayobora Akarere ka Musanze, yaraye agizwe Guverineri w’Intara y’Amajyaruguru, asimbuye Bosenibamwe Aimé wari umaze imyaka 8 ayobora iyi ntara.
Bosenibamwe avuga ko atababajwe na gato no kuba yakuwe kuri uyu mwanya kuko ngo azirikana ko igihugu rimwe na rimwe gikenera amaraso mashya mu rugamba rw’iterambere.
Ati “Mbyakiriye neza cyane kuko urabona igihugu kiba gikeneye amaraso mashya ahantu hamwe na hamwe, ni impinduka rero zisanzwe kugira ngo hongerwe imbaraga mu gukomeza kwihutisha iterambere ry’igihugu.”
Yakomeje abwira Izubarirashe.rw ati “Icyo gihe rero njyewe ngomba gushimira cyane byimazeyo, ariko icyizere nakomeje kugirirwa na Perezida wa Repubulika na RPF, umuryango wa politiki wanjye nkomokamo, kuba bakomeje kumfasha. Nakiriye neza rero izi mpinduka, nta kibazo rwose ni byiza, kandi gutanga umusanzu mu kubaka igihugu bikorwa henshi, ntabwo ari mu ntara gusa.”
Mu mwaka wa 2014, Bosenibamwe yabwiye iki kinyamakuru ko umurongo wa politike wa RPF-Inkotanyi wamucengeye no mu maraso.
Abajijwe niba afite inzozi zo kugira umwanya ukomeye kurusha uwo kuba guvereneri, Bosenibamwe yavuze ko muri RPF hari uburyo bwo kugena abayobozi n’aho boherezwa gukorera (System of deployment), bityo ngo azajya ategereza gukora ibyo bashimye ko akorera Igihugu cye.
Bosenibamwe ni umugabo w’imyaka 48 y’amavuko, uvuga ko yatangiye gukorera Leta mu mwaka wa 1999.
Afite ubumenyi mu by’ubuhinzi yakuye mu mashuri yisumbuye ndetse na Kaminuza, akaba afite impamyabushobozi mu by’ubuhinzi (Sciences-Agronomiques) yakuye muri Kaminuza ya Kisangani muri Repubulika Iharanira Demokarasi ya Kongo.
Amashuri abanza n’ayisumbuye yayigiye muri Kanama-Gisenyi, ari na ko gace yavukiyemo.
Mu myaka 16 amaze mu mirimo ya Politike, Bosenibamwe avuga ko nta na rimwe yigeze yoroherwa n’akazi, avuga ko kuyobora habamo ibibazo byinshi ariko nanone akavuga ko nta bikomeye yahuye na byo.
Imirimo yagiye akora
1999-2000 Umwarimu muri EAV Kibuye
2000-2001 Umwarimu muri EAV Kibungo
2001-2002 Minagri- ashinzwe iyamamaza buhinzi
2003-2005 Umunyamabanga Nshingwabikorwa w’Intara ya Kibungo
2006-2008 Meya Burera
2008-2016 Guverineri w’Intara y’Amajyaruguru
Abajijwe uko asize Intara y’Amajyaruguru n’aho atekereza umusimbuye ku buyobozi agomba gushyira ingufu, Bosenibamwe yabwiye Izubarirashe.rw ati “Icya mbere nishimira ni uko Intara y’Amajyaruguru, nyisize abaturage batekanye, ari abantu bumvira Leta, biteguye gufatanya n’uwo ari we wese waza mu iterambere, iyi ni achievement ikomeye cyane kuko burya ntabwo biba byoroshye guhindura imyumvire y’abaturage.”
Intara y’Amajyaruguru yakunze kugira abacengezi nyuma ya Jenoside, naho cyane cyane mu mwaka wa 2013 yavuzweho kugira abayobozi n’abaturage bakorana na FDLR.
Magingo aya, Bosenibamwe yahamirije Izuba Rirashe ko abaturage b’Intara y’Amajyaruguru yakoze ibishoboka byose ngo bumvire Leta, akaba asaba umusimbuye gukomerezaho, cyane cyane arwanya ubushomeri kuko abashomeri byoroha kubagumura.
Yabisobanuye muri aya magambo: “Icyo numva ni uko unsimbuye icyo namusaba ni ugukomeza gufatanya n’inzego z’umutekano, by’umwihariko kwita ku rubyiruko, ubukangurambaga mu rubyiruko, kuruhuriza hamwe kugira ngo rukore ibikorwa birufitiye akamaro ntirurangarire mu bushomeri kuko butuma rujya mu bikorwa bitari byiza, encadrement y’urubyiruko rero ngira ngo ni ikintu gikomeye cyane, by’umwihariko urubyiruko rubona imirimo inyuranye, kongera ishoramari mu ntara kugira ngo akazi kaboneke…”
Yishimira ko kuba mu myaka umunani yari amaze ari guverineri, Intara y’Amajyaruguru yateye imbere “mu bikorwaremezo mu buryo buhambaye, ibikorwaremezo bifasha mu kuzamura ubukungu, nk’imihanda, amashanyarazi, ibitaro, ibigo nderabuzima, amashuri…”
Yakomeje agira ati “Amashuri makuru yabaye menshi cyane, ndetse Intara y’Amajyaruguru yateye imbere cyane mu bukerarugendo kimwe n’amazi, ubuhinzi, intara yakomeje kuba ikigega cy’igihugu”, Ati “Muri make ni byinshi cyane intara yagezeho mu myaka umunani kandi sinshidikanya ko uwansimbuye azabyubakiraho.”
Niba ushaka kumenya inzindi mpinduka Perezida Kagame yaraye akoze muri Guverinoma no mu ba Guverineri, soma iyi nkuru yo hasi:

robotstxt: allowed

filter: keep


text:
Nk’uko urubuga rwa Imirasire.com rwifashishije urwa www.babycenter.com mu kugaragaza ibyo umugabo yakurikiza igihe ashaka gutera akabariro nyuma yuko umugore we yibaruka, ubu bushakashatsi bugaragaza ko Abantu benshi bibaza igihe gikwiriye umubyeyi aba yemerewe gukora imibonano mpuzabitsina nyuma yo kubyara , ugasanga buri wese afite igihe cye bitewe nuko aba yiyumva ndetse nuko uwo bashakanye abyumva.
Nk’uko urubuga rwa Imirasire.com rwifashishije urwa www.babycenter.com mu kugaragaza ibyo umugabo yakurikiza igihe ashaka gutera akabariro nyuma yuko umugore we yibaruka, ubu bushakashatsi bugaragaza ko Abantu benshi bibaza igihe gikwiriye umubyeyi aba yemerewe gukora imibonano mpuzabitsina nyuma yo kubyara , ugasanga buri wese afite igihe cye bitewe nuko aba yiyumva ndetse nuko uwo bashakanye abyumva.
Nubwo n’abashakashatsi nabo badahurira ku gihe runaka hari ibyo bahuriraho bituma igikorwa cy’imibonano mpuzabitsina gikomeze kugenda neza kandi n’ubuzima butahazahariye.
Bamwe mu bashakashatsi bavuga ko nyuma y’ibyumweru 6 umugore aba ashobora kongera gukora no kuryoherwa n’imibonano mpuzabitsina, abandi bakavuga ko bagomba gutegereza bakageza ku byumweru 7 cyangwa 8.
Muri 2013 ubushakashatsi bwakozwe mu Bwongereza bwasanze abagore bakoze imibonano mpuzabitsina nyuma y’ibyumweru 6 aribo badahura n’ingaruka,
Abaganga bavuga ko buri mubyeyi wese agomba gusobanukirwa ko iyo umugore ari kubyara, ibice bigize imyanya ndagagitsina ye bifunguka cyane kugira ngo umwana abashe gutambuka.
Ibyo bishobora kuba byakorohereza indwara mu gihe umubyeyi ahise akora imibonano mpuzabitsina umura utarifunga neza kuko microbe zihita zinjira ku buryo bworoshye.
Kuba umuntu aba akiva amaraso nabyo ni ibyo kwitondera kuko umubyeyi aba ataratekana neza ngo yumve ko icyo gikorwa akishimiye.
Ku babyeyi babyaye babongereye ndetse n’ababazwe ni ngombwa ko bategereza bakabanza gukira neza ndetse n’inkovu zigakomera kuko nabyo bishobora gutuma umugore atishimira icyo gikorwa ndetse akaba yarwara indwara zo mu myanya ndagagitsina.
Abagabo nabo bagomba kumenya ko kuba umugore avuye kwa muganga bitavuze ko ibintu byose biri buhite bisubira ku murongo, ku buryo bari buhite batangira gukora imibonano mpuzabitsina. Gusa ngo hari n’abagabo bahita batinya gukora imibonano kubera kubona abagore babo bababara igihe bari bagiye kubyara, bakumva ko badashaka kuzongera kubababaza.
Kuba umugore yasa n’uzinutswe imibonano mpuzabitsina nyuma yo kubyara nabyo ni ibisanzwe kuko hormone ze ziba zahindutse ndetse bamwe bagasa n’abagize ihungabana, gusa ibi bigenda bishira buhoro buhoro
Abangaga bavuga ko mu gihe muri gutangira imibonano mpuzabitsina nyuma yo kubyara mugomba kugenda gahoro gahoro, mugafata igihe umwana atuje kuko bamwe baba baha umwana agaciro kurusha uwo bashakanye kandi abagabo bakazirikana ko kuba umugore afite zimwe mu mpinduka abagore baba bagaragaza, ko ziba zizashira nyuma y’igihe runaka.
Ndacyayisenga Fred
Ibitekerezo
umugore cq umukobwa ushaka uwamushimisha mpamagara mfite imboro nini knd ndende 0780324435 Kanda hano umusubize
Yerwo mukomerezaho ariko uwo atwibukije amategeko y'Imana Harimwo n'iryisabato Naryo ryibasirwa na benshi da Kanda hano umusubize
Impanuro Zanyu Zirafasha Kanda hano umusubize
UMVA WOWE BYAMUKAMA,NTUZONGERE KWANDIKA IBINTU BIFITANYE ISANO NA YEHOVA AHA.USHOBORA KUBA UTAZI UBURYO UKUNTU IBYO UKORA ARI BIBI CYANE ! URI UMUHAKANYI Kanda hano umusubize
sinabimenye njye ntanicyumweru cyashize. Kanda hano umusubize
Murakozo Ku Bw'izi Mpanuro Muduhaye Ziba Zikenewe.Nyagasani Abahe Umugisha Kanda hano umusubize
ndashaka umukobwa cy umudamu ubyaye limwe tukaganira kumushinga wurugo. Nina uhari andika hano igoyeketezo cyawe Kanda hano umusubize
Uzampamagare Tubiganireho Kanda hano umusubize
None c Byamukama we,nkubu Twe Yehova yimye abagabo tukaba tugeje imyaka 40 tuzabura abagabo no kudushyira mu mago tubure n'abaduterera akabariro k'ibiraka!!?? Twabura byose!!!!! Kanda hano umusubize
shyiraho nimero yawe nibushaka ugutera akibiraka Kanda hano umusubize
Ntabwo wamubuze ndahari number of whatsap 0728875915 Kanda hano umusubize
Mpamagara 0723859387 njye mbigukorera Kanda hano umusubize
Kuki utatanze numero, abo kuguterera ibiraka ntibabura pe aho waba ugondoje Yehova Kanda hano umusubize
UZAZE TUGANIRE TWISUNGANE Kanda hano umusubize
Ikiraka umuntu yagikora da mpamagara 0728716145 Kanda hano umusubize
urakoze muvandimwe kubwimpanuro utanze yehova aguhe umugisha Kanda hano umusubize
izi nama ni ingirakamaro pe!! Kanda hano umusubize
Siko twabitekerezaga ahubwo murakoze kutugira inama Kanda hano umusubize
igituba cyabyaye kiryoha kubi Kanda hano umusubize
izi nama ni ingirakamaro pe!! Kanda hano umusubize
Gutera akabariro ni itegeko ry'imana.Ndetse PAWULO yasabye abagore n'abagabo b'abakristo arababwira ati "NTIMUKIMANE".Bisome muli 1 Corinthians 7:5.Imana ishaka ko twishimana n'abagore bacu binyuze kuli sex (Imigani 5:15-20).Ni byo koko,sex ituma abashakanye bishimisha.Gusa mujye mumenya ko imana yaturemye,yarangiza ikaduha amategeko.Birababaje kubona hafi y'abantu bose batuye isi bica amategeko y'imana.Urugero,abantu basambana babarirwa muli za Billions/Miliyari.Abiba,abarwana,abicana,abangana,abasengera mu madini yigisha ibinyoma etc...nabo babarirwa mu zindi Billions.Nubwo babwirizwa,banga guhinduka.Niyo mpamvu Bible ivuga ko abantu imana izica ku munsi w'imperuka bazaba ari benshi cyane (Yeremiya 25:33).Bizagenda nkuko byagenze mu gihe cya NOWA.Imana yishe abantu bose bali batuye isi,hasigara abantu umunani gusa bakoreraga imana.Abandi biberaga mu byisi gusa nkuko tubisoma muli Matayo 24:37-39.N'ubu niko bimeze.Abantu ntabwo bashaka kumva ibyo tubabwiriza.Batubwira ko nta mwanya bafite.Mujye mumenya ko abibera mu byisi gusa,imana ibafata nk'abanzi bayo.Bisome muli Yakobo 4:4 na Romans 8:7.Nimukanguke.Nimwanga namwe muzarimbuka ku munsi w'imperuka.Abazarokoka bazaba muli paradizo iteka ryose. Kanda hano umusubize
urakoze kubwimpanuro utanze yehova aguhe umugisha Kanda hano umusubize


text:
Kuri uyu wa kane taliki ya 11 Mutarama, ku cyicaro gikuru cya Polisi y’u Rwanda ku Kacyiru habereye inama nyunguranabitekerezo ku kurwanya ibiyobyabwenge cyane cyane mu rubyiruko, hagati ya Polisi y’u Rwanda n’abanyamahoteli, utubari, utubyiniro n’abafite amacumbi.
Iyi nama yari yitabiriwe na Minisitiri w’Ubutabera akaba n’Intumwa nkuru ya Leta, Jonhston Busingye, ari nawe wari umushyitsi mukuru ari kumwe n’Umuyobozi mukuru wa Polisi y’u Rwanda IGP Emmanuel K.Gasana, umuyobozi w’Umujyi wa Kigali , Pascal Nyamurinda ndetse n’umuyobozi w’ihuriro ry’abatanga serivisi zo kwakira no gucumbikira abantu mu Rwanda(Rwanda Hospitality Association), Nsengiyumva Barakagwira.
Mu ijambo yagejeje ku bayobozi n’abacunga ibigo byavuzwe haruguru bagera kuri 250, Minisitiri Busingye yavuzeko iyi nama ari ingenzi kuko yiga ku kibazo cyugarije abanyarwanda;
aho yavuze ko abikorera bafite uruhare rukomeye mu iterambere ry’igihugu kandi ko serivisi batanga nazo ari umusanzu ukomeye ku mutekano.
Yagize ati:”Ni ibyo kwishimira kuba duhuriye hano twiga ku kibazo cy’ibiyobyabwenge kandi mu nzego zitandukanye , tuvuga ku kintu cyatuma ku mpamvu zitandukanye, ibyo dukora ejo cyangwa ejo bundi byahagarara ntagikozwe.”
Yakomeje agira ati:” Ibiyobyabwenge si ibyo kurya, si imiti, nta ntungamubiri bigira, ntitugomba kwirengagiza ibibera hanze hano, ntitugomba kurebera urubyiruko rwacu ruri mu biyobyabwenge n’iyo bataba abana bacu, tugomba kuvuga “Oya, ntibigomba kutubera mu maso.”
Minisitiri Busingye yongeyeho ati:” Ubu turaha tuvuga ibiyobyabwenge , hari bamwe mu bana bacu bari aho tutari barimo gukora bimwe mu byo turimo gufatira imigambi yo kurwanya, ntimugomba gutinya abakiliya banyu mwabona babirimo kabone n’iyo baba babazaniye amafaranga.”
Yavuze ko ubwiyongere bw’ikoreshwa ry’ibiyobyabwenge bwakabije muri iyi myaka kuko nko muri 2008, hakirwaga imanza 20 ku biyobyabwenge 20, none muri iyi myaka ziragera ku 3000, maze agira ati:”Iki ni ikibazo dufite kuko bituma udatekereza neza, nta buzima bwiza, bituma umuntu yishora mu byaha bitandukanye,…muri rusange,umutekano w’abantu n’ibyabo ntibyabana n’ibiyobyabwenge.”
Yasabye abitabiriye inama kuba abafatanyabikora, bagatanga amakuru kuwo babona akora ibifite aho bihuriye n’ibiyobyabwenge , abasaba k obo n’abo bayobora mu kazi bakwiye kuba maso , ko twese dushyizeho akacu twabirwanya.
Minisitiri Busingye yavuze ko mu itegeko rishya rigiye kuzasohoka ku birebana n’ibiyobyabwenge, igihano gito ku bazajya bafatirwa mu bikorwa bijyanye n’ibiyobyabwenge kizaba imyaka 20 y’igifungo, kikazageza ku gifungo cya burundu bijyanye n’uburemere by’icyaha.
Asoza yagize ati:”Icy’ibanze twifuza ari ukurangwa n’ubushake, ubufatanye, gusangira amakuru n’ibindi byose bigomba kudufasha kugirango tugere ku ntego yo guca burundu ibiyobyabwenge cyane cyane mu rubyiruko rwacu.”
Mu ijambo rye, IGP Gasana yashimiye abitabiriye inama anavuga ko n’ubwo bakora akandi kazi ariko baje mu buryo bw’ubufatanye na Polisi mu kurwanya ibiyobyabwenge cyane cyane mu rubyiruko.
Yakomeje avuga ko amadosiye 3000 ajyanye n’ibiyobyabwenge n’ibisindisha ariyo yakozwe umwaka ishize , 4000 byafungiwe ibiyobyabwenge no kunywa ibisindisha biganjemo urubyiruko, naho 116 bamaze gufatwa kuva uyu mwaka watangira, 66 muri bo ni urubyiruko.”
Yagize kandi ati:”Birashoboka ko twabirwanya kugeza kuri 95 ku ijana, ndabasaba ubufatanye, inzego zose zirahari kdi ziteguye ubwo bufatanye.”
Asoza IGP Gasana yavuzeko kujya mu biyobyabwenge ari uguta umuco, ubwenge n’icyerekezo maze avuga ko ntawabyemera ahubwo bigomba kurwanywa kandi ko ntacyananirana habayeho ubufatanye , abasaba gucuruza neza ariko hatarimo ikintu cy’ibiyobyabwenge.
Umuyobozi w’Umujyi wa Kigali Pascal Nyamurinda mu ijambo rye, yavuze ko Umujyi ugomba gukura ariko zimwe mu nkingi ugomba gukuriraho, iy’ibanze ari umutekano, abawutuye bakaba aribo babifitemo inyungu kurusha abandi ngo kuri we, ibi ntibyagerwaho nta bufatanye.


text:
Igitaramo cyo gutera inkunga Mugabo Bruce wo mu itorero rya Power of Prayer Church cyaje kwitirirwa umuhanzi Rwibasira Sam ubarizwa mu itorero Bethesda Holy Church maze mu gihe cyo gutera inkunga bamwe batera inkunga Rwibasira abandi baziha Bruce biteza ihangana mu gitaramo hagati y’abashyigikiye Bruce n’abashyigikiye Sam Rwibasira.
Iki gitaramo cyabaye kuwa 7 Mutarama 2018 kibera ku rusengero rw’itorero Bethesda Holy Church ruherereye ku Gisozi gifite intego igira iti “Garagaza Itaranto wahawe n’Imana mu kwagura ubwami bwa Kristo Yesu.” kikaba cyari kigamije gufasha abahanzi bakizamuka gukuza impano.
Ubusanzwe iki gitaramo cyari cyateguwe n’umuhanzi Mugabo Bruce usengera mu itorero rya Power of Prayer Church ariko ahitamo kugikorera kuri Bethesda Holy Church aho umuhanzi Sam Rwibasira asengera.
Mu masaha ya mugitondo umuhanzi Bruce yaje gutangariza abari bateraniye mu rusengero rwa Bethesda Holy Church ko igitaramo kiba nimugoroba ari icyo gushyigikira Sam Rwibasira.
Icyo gihe umuhanzi Bruce ufite itsinda ry’abandi babyinnyi yavuze yateguye iki gitaramo mu rwego yise urwo kuzamura impano z’urubyiruko rw’abakirisito ndetse avuga ko by’umwihariko agamije gushyigikira umuhanzi Rwibasira Sam.
Byaje kuzamo urujijo ubwo hari hagezeho umwanya wo gutera inkunga maze uwari uyoboye igitaramo avuga ko hagezweho umwanya wo gutera inkunga Bruce Mugabo kandi nyamara mu gitondo Bruce yari yavuze ko Sam Rwibasira ari we uza guterwa inkunga.
Ibi byatumye mubatera inkunga hazamo amakipe abiri imwe ishyigikiye Bruce n’indi ishyigikiye Sam ndetse hazamo igisa no guhangana ku mpande zombi. Itsinda ry’abaririmbyi rya Healing Worship Team risengera ku itorero rimwe na Bruce ryamuteye inkunga.
Maze abo ku itorero Sam asengeramo na bo barahaguruka bavuga ko Bruce atari we ugomba guterwa inkunga wenyine ko na Sam agomba guterwa inkunga, maze batangira kuvuga umubare w’amafaranga bateye inkunga Sam Rwibasira mbese bisa n’ibijemo guhangana no gufana ku mpande zombi.
Abo ku itorero Sam asengeramo bavuze ko ari we bagomba gushyigikira bashingiye ku itangazo ryari ryatanzwe mu materaniro ya mugitondo ko Sam ari we uterwa inkunga.
Ibi byatumye abari bitabiriye iki gitaramo babibonamo icyo bise “uburyarya” ndetse bavuga ko Sam yababwiwe ko igitaramo ari icya Sam Rwibasira kandi ari icye nk’ubyuryo bwo gukurura abantu ngo batange inkunga nyinshi kuko Sam Rwibasira azwi cyane muri Bethesda Holy Church kandi ari na ho igitaramo cyabereye.
Sam Rwibasira mu kiganiro yagiranye na Ibyishimo.Com kuri telephone yadutangarije ko we ajya mu gitaramo yari yatumiwe nk’umutumirwa ugiye kuvuga ubutumwa ko ibyo guterwa inkunga ntabyo yari azi.
Yagize ati: “njye nari natumiwe nk’umuhanzi wagombaga kubafasha kuririmba, ibikorwa byo gukusanya inkunga byabayemo njye ntabwo nari mbizi nari nagiye ngiye gukora umurimo w’Imana.”
Agaruka kubyabaye mu gihe cyo gutera inkunga, uyu muhanzi yavuze ko byerekanye isura mbi.
Ati:“Haje kujyaho umwanya wo kwitanga bavuga ko bagiye gushyigikira Bruce baramushyigikira na njye abari bahari baje kunshyigikira barahaguruka bavuga ko bagiye kunshyigikira ariko njye byarantunguye. Byerekanye isura mbi kuko byabaye nko guhangana ariko ikosa ryakozwe n’umuntu wavuze ko bagiye gushyigikira Bruce kandi mu gitondo bari bavuze ko bagiye gushyigikira Sam Rwibasira.”
“…..Mu gitondo bavuze ko baza gushyigikira Sam Rwibasira bigeze mu gitaramo hagati bavuga ko bagiye gushyigikira Bruce, nabonye harabayeho kudasobanura ibintu neza, abantu bari bahari hari akantu katabasobanukiye neza.”
Sam Rwibasira avuga ko abonye bigenze bityo yirinze kubyinjiramo cyane kugirango bitamwicira isura nk’umuhanzi.
Ati: “Niba bavuze amafaranga hakaza kuzamo impande ebyiri zihanganiye mu gitaramo akenshi byica isura y’umuhanzi ni yo mpamvu ntashatse kubyinjiramo cyane. Natumiwe nk’umuntu uri buze gushyigikira Bruce ngeze mu gitaramo bamwe baranshyigikira.”
Sam Rwibasira yavuze ko kumvikana ku buryo bwo kugabana amafaranga yavuye muri icyo gitaramo byabanje kugorana bamwe bashaka ko amafaranga yose yabonetse ahabwa Bruce gusa ngo byaje kurangira bemeranyijwe ko buri wese ahabwa ayo abamuteye inkunga bamuhaye.
Bigaragare ko Bruce yavuze ko Sam ari we uterwa inkunga kugirango amafaranga aze kuba menshi ava mu baterankunga, kuko iyo bitaba bimeze bityo ntabwo yari kubwira abantu ngo baze gutera inkunga Sam hanyuma yarangiza agashaka ko amafaranga yose yatanzwe aba aye.
Kibonge uririmba muri Healing Worship Team yashyigikiye Bruce usengera ku itorero ryabo, yatubwiye ko na we yemeza ko intego y’igitaramo itari yasobanuwe neza.
Ati: “nanjye ndemeza ko intego nyamukuru y’igitaramo itasobanuwe neza kubera ko abantu barabyitiranyije, niba bari bafatanyije, niba ari umuntu ku giti cye ntabwo byasobanuwe neza gusa twe ntabwo twari mu bagiteguye, twe twari twagiye kuririmba.”
Avuga ko bashyigikiye Bruce kuko uwari uyoboye igitaramo yari amaze kuvuga ko Bruce ari we ugiye gushyigikirwa.
Ati: “Uwari uyoboye igitaramo yavuze ko igitaramo cyateguriwe gutera inkunga Bruce hanyuma abatanze mbere bavuga ko barimo gushyigikira Bruce natwe turagenda tuvuga ayo tuzaha Bruce, nyuma ni bwo haje kuza abandi baravuga ngo ntabwo ari Bruce wenyine uterwa inkunga hariho na Sam, sinzi niba byari biteguwe cyangwa byarabereye hariya, Niba ayo mafaranga bazayagabana, niba batazayagabana ibyo ntabwo bitureba, uko bazabigenza birabareba. Igitaramo bagifatanyije bombi ariko ibanga ry’umusaruro wacyo niryo tutari tuzi.”
Twagerageje kuvugana na Bruce Mugabo kuri telefoni ariko twasanze telefone ye itari ku murongo kugeza igihe twasohoraga iyi nkuru.
Ntihemuka Benjamin


text:
Igice cya kabiri : Urutonde rw’abami b’ingoma-Nyiginya, igihe batwariye u Rwanda, n’abagabekazi batwaranye n’ubwoko buri mugabekazi yakomokagamo (Ibikurikira igice cya mbere : Amateka y’ibimanuka) .
Mu nyandiko iheruka ari nayo yabimburiye izindi nyinshi tuzagenda
tubagezaho uko iminsi izagenda yisunika, twahereye ku mateka n’inkomoko
y’IBIMANUKA. Muri iyo nyandiko, twababwiye ko abakurambere bacu bemeje ko
ibimanuka byahanantutse mu ijuru ngo byururukira mu Mubari mu gihugu cy’Abazigaba.
Iki gihugu cyayoborwaga muri icyo gihe na KABEJA bahita bacana
umuriro wabo hafi y’urutare rwitwa IKINANI. Aho hantu bahaha izina ry’u
RWANDA nk’igisobanuro cy’uko bageze ku isi / ku butaka bavuye mu ijuru.Iyi ikaba
ariyo nkomoko y’igitekerezo cy’IBIMANUKA. Mbere y'uko dukomeza turashaka kubwira abasomyi bacu ko nta Bimanuka byavuye mu ijuru byabayeho. Iri jambo Ibimanuka rishobora kuba ryaraturutse ku bantu twakwita abasangwabutaka bo muri za Mubari bakiriye bariya bantu b'abavantara bari bamanutse baturutse mu mpugu zigize Uganda y'ubu. Andi mateka yagiye ashamikira kuri iri jambo ibimanuka, agomba kuba yarahimbwe na bariya bantu bari bamanutse bavuye muri turiya duce twa Uganda, bakaba barabikoze mu rwego rwo gushaka kwifatira abo basanze babereka ko atari abantu basanzwe, bityo bagomba kububaha byarimba bakanababera abagaragu n'abaja!
Tugarutse kuri uriya mwami wayoboraga Mubari witwa KABEJA, muby'ukuri ririya rishobora kuba atariryo ryari izina rye igihe yakiraga bariya bavantara kuko agomba kuba yararyiswe nk'akabyiniriro amaze kwakira bariya bantu bari bamanutse bavuye mu mpugu za Uganda maze abakirana urugwiro abwira abagaragu be n'abaja be ati :"reka baze" mu rurimi rw'igikiga rwakoreshwaga icyo gihe mu Mubari na n'ubu tukaba turuhasanga; "ka beja" yavuyemo izina KABEJA bikaba bisobanura iriya " reka baze " tubonye hejuru.
Muri iyi nyandiko ya none tugiye kubagezaho urutonde rw’abami b’abanyiginya batwaye
u Rwanda, tubabwire
igihe buri mwami yategekeye ndetse n’umugabekazi we bategekanaga. Umwami wa
mbere yitwaga Gihanga Ngomijana watwaye
u Rwanda guhera mu 1091 umugabekazi we akitwa Nyiragihanga I Nyirarukangaga
wakomokaga mu bwoko bw’Abazigaba.
Umwami wakurikiyeho ni Kanyarwanda I Gahima watwaye u Rwanda guhera mu 1124
umugabekazi we yitwaga Nyirakanyarwanda I Nyamususa wakomokaga mu bwoko bw’Abasinga.
Hakurikiyeho umwami Yuhi I Musindi watwaye u Rwanda guhera 1157 umugabekazi we
yitwaga Nyirayuhi I Nyamata wakomokaga mu bwoko bw’Abasinga.
Tugeze hano, turahabona abami bashobora kuba batarabayeho mu by’ukuri ahubwo
bakaba bari mu bitekerezo bya rubanda nk’uko byemejwe n’ubucurabwenge ibwami.
Abo bami ni Rumeza umugabe kazi we akitwa Kirezi wakomokaga mu bwoko bw’Abasinga,
Nyarume umugabekazi we akitwa Nyirashyoza wakomokaga mu bwoko bw’Abasinga,
Rukuge umugabekazi we akitwa Nyirankindi wakomokaga mu Basinga n’umwami Rubanda
umugabekazi we akitwa Nkundwa wakomokaga mu Basinga.
Umwami wakurikiyeho ni Ndahiro I Ruyange watwaye u Rwanda guhera mu 1180
umugabekazi we akitwa Nyirandahiro I Cyizigira wakomokaga mu bwoko bw’Abasinga.
Umwami wakurikiyeho yitwaga Ndoba watwaye u Rwanda guhera mu 1213 umugabekazi
we yitwaga Monde wakomokaga mu bwoko bw’Abega.
Umwami wakurikiyeho ni Samembe watwaye u Rwanda guhera mu 1246 umugabekazi
we yitwaga Magondo wavukaga mu bwoko bwitwa Abaha. Umwami wakurikiyeho yitwaga
Nsoro I Samukondo watwaye u Rwanda guhera mu 1279 umugabekazi we yitwaga
Nyiransoro I Nyakanga wakomokaga mu bwoko bw’Abasinga.
Umwami wakurikiyeho yitwaga Ruganzu I Bwimba watwaye u Rwanda guhera mu
1312 umugabekazi we yitwaga Nyiraruganzu I Nyakanga wakomokaga mu bwoko
bw’Abasinga. Umwami wakurikiyeho ni Cyilima I Rugwe watwaye u Rwanda guhera mu
1345 umugabekazi we akaba yaritwaga Nyiracyilima I Nyakiyaga wakomokaga mu
bwoko bw’Abega.
Umwami wakurikiyeho yitwaga Kigeli I Mukobanya watwaye u Rwanda guhera 1378
umugabekazi we akaba yaritwaga Nyirakigeli I Nyanguge wakomokaga mu bwoko
bw’Abakono. Umwami wakurikiyeho yitwaga Mibambwe I Sekarongoro Mutabazi watwaye
u Rwanda guhera 1411 umugabekazi we yitwaga Nyiramibambwe I Nyabadeha
wakomokaga mu bwoko bw’Abega.
Umwami wakurikiyeho yitwaga Yuhi II Gahima watwaye u Rwanda guhera mu 1444
umugabekazi we yitwaga Nyirayuhi II Matama wakomokaga mu bwoko bw’Abaha. Umwami
wakurikiyeho yitwaga Ndahiro II Cyamatare watwaye u Rwanda guhera mu 1477
umugabekazi we yitwaga Nyirandahiro II Nyirangabo wakomokaga mu bwoko bw’Abega.
Umwami wakurikiyeho ni Ruganzu II Ndori watwaye u Rwanda guhera mu 1510
umugabekazi we yitwaga Nyiraruganzu II Nyirarumaga wakomokaga mu bwoko
bw’Abasinga.
Umwami wakurikiyeho yitwaga Mutara I Nsoro II Semugeshi watwaye u Rwanda
guhera mu 1543 watwaranye n’umugabekazi we witwaga Nyiramavugo I Nyirakabogo
wakomokaga mu bwoko bw’Abega. Umwami wakurikiyeho ni Kigeli II Nyamuheshera
watwaye u Rwanda guhera mu 1576 umugabekazi we yitwaga Nyirakigeli II Ncendeli
wakomokaga mu bwoko bw’Abega.
Umwami wakurikiyeho ni Mibambwe II Sekarongoro II Gisanura watwaye u Rwanda
guhera mu 1609 akagira umugabekazi witwaga Nyiramibambwe II Nyabuhoro
wakomokaga mu bwoko bw’Abaha. Umwami wakurikiyeho yitwaga Yuhi III Mazimpaka
watwaye u Rwanda guhera mu 1642 umugabekazi we yitwaga Nyirayuhi III Nyamarembo
wakomokaga mu bwoko bw’Abakono.
Umwami wakurikiyeho yitwaga Cyilima II Rujugira watwaye u Rwanda guhera mu
1675 umugabekazi we yitwaga Nyiracyilima II Kirongoro wakomokaga mu bwoko
bw’Abega. Umwami wakurikiyeho ni Kigeli III Ndabarasa watwaye u Rwanda guhera
mu 1708 umugabekazi we yitwaga Nyirakigeri III Rwesero wakomokaga mu bwoko
bw’Abagesera.
Umwami wakurikiyeho yitwaga Mibambwe III Mutabazi II Sentabyo watwaye u
Rwanda guhera 1741 umugabekazi we yitwaga Nyiramibambwe III Nyiratamba
wakomokaga mu bwoko bw’Abega. Umwami wakurikiyeho yitwaga Yuhi IV Gahindiro
watwaye u Rwanda guhera mu 1746 kugera mu gihe kitazwi umugabekazi we yitwaga Nyirayuhi
IV Nyiratunga wakomokaga mu bwoko bw’Abega.
Umwami wakurikiyeho ni Mutara II Rwogera watwaye u Rwanda guhera mu gihe
kitazwi kugeza mu 1853 umugabekazi we yitwaga Nyiramavugo II Nyiramongi
wakomokaga mu bwoko bw’Abega. Umwami wakurikiyeho ni Kigeli IV Rwabugili
watwaye u Rwanda guhera mu 1853 umugabekazi we yitwaga Nyirakigeli IV
Murorunkwere wakomokaga mu bwoko bw’Abakono.
Umwami wa 29 ari nawe wakurikiyeho yitwaga Yuhi V Musinga watwaye u Rwanda
guhera mu 1895 umugabekazi bategekanaga yitwaga Nyirayuhi V Kanjogera
wakomokaga mu bwoko w’Abega. Umwami wa mirongo itatu (30) yabaye Mutara III
Charles Rudahigwa watwaye u Rwanda guhera mu 1931 umugabekazi we yitwaga
Nyiramavugo III Kankazi Radegonde wakomokaga mu bwoko bw’Abega.
Ubutaha tuzatangira kubagezaho inyandiko
k’ubucurabwenge ndetse n’ibyajyanaga nabwo byose. (Biracyaza…)
TEGERA E. na NKUSI Yozefu
shikamaye.blogspot.no
Shikama ku Kuri na Demukarasi(SKUD)


text:
Gakenke: Abagabo bahohoterwa n’abagore babo bakaryumaho
Abagabo bo mu karere ka Gakenke barataka guhohoterwa n’abagore babo ariko bakaruca bakarumira kuko ngo iyo bagiye kuregera ihohoterwa bakorerwa n’abagore babo,ubuyobozi butabumva ngo bubarenganure,mu gihe umugore iyo agiye kurega umugabo ko yamuhohoteye,ubuyobozi bwihutira kumukurikirana akabihanirwa.
Turikunkiko Faustin utuye mu murenge wa gakenke mu gakari ka Rusagara yemeza ko hari abagabo benshi bahohoterwa n’abagore babo ariko bajya kurega ubuyobozi bw’ibanze ntibugire icyo bubamarira ahubwo bakabaseka bityo bakagira ipfunwe ryo kuzasubira mu buyobozi.
Ati:’’Hari abagore benshi batarumva ihame ry’uburinganire n’ubwuzuzanye mu miryango yabo aho gukora ibikorwa bibageza ku iterambere,ugasanga bahangana n’abagabo bitwaje uburenganire.Iyo rero umugabo agiye nko mu mudugudu cyangwa ku kagari kurega umugore we ku ihohoterwa amukorera, usanga ubuyobozi butabyitayeho nkuko umugore yajyana ikirego cy’umugabo wamuhohoteye bityo abagabo bahohoterwa bagahitamo kwinumira kuko ntaho barega.
Ku ruhande bw’ubuyobozi bw’akarere nabwo bwemeza ko iki kibazo koko gihari cyo gutinya kurege abagore bahoboteye abagabo ariko bukavuga ko butemeranya n’abaturage bavuga ko ubuyobozi butajya bukurikirana abahohoteye abagabo babo kuko ngo ihohotera ryose rihanwa n’amategeko nkuko Uwimana Catherine umuyobozi w’akarere wungirije ushinzwe imibereho myiza y’abaturage yabidutangarije,ubwo twamubaza kuri iki kibazo gihangayikishije abagabo.
Yagize ati:’’ubusanzwe abagabo muri kamere yabo bagira ikintu cyo kwihagararaho ari nabyo bituma abenshi bashobora guhohoterwa n’abagore babo ariko bagatinya kujya kubarega kuko baba bumva baba basuzuguwe kandi bakumva baba biteje rubanda.Naho ibyo kuvuga ko ubuyobozi butagira icyo bukora kuri ibyo bibazo,ntabwo ubuyobozi bugarukira mu kagari cyangwa ku murenge.Ndahamya ko nta kibazo cy’umugabo wigeze uza hano ku karere ngo arege umugore we ko yamuhohoteye maze tunanirwe kumukemurira ikibazo,ahubwo duhora twakira abagore bahohotewe n’abagabo kuko bo batinyuka bakabivuga kandi turabarenganura bakongera kubana neza n’abagabo babo mu ngo zabo kuburyo akenshi umugabo atongera kumuhohotera.’’
Bimwe mu bibazo biza ku isonga bituma abagabo n’abagore bahohoterana birimo ubusinzi,kutumvikana ku ikoreshwa ry’umutungo w’urugo,gucana inyuma kw’abashakanye ndetse n’imyumvire mibi y’uburinganire n’ubwuzuzanye mu muryango aho usanga umugore yishyira hejuru agapfobya umugabo mu rugo cyangwa se umugabo nawe agatsikamira umugore ngo atazamusumba bitwaje kumva nabi ihame ry’uburinganire n’ubwuzuzanye.
Ubuyobozi bw’akarere buvuga ko nubwo icyo kibazo kigihari cy’ihohoterwa ku bagore n’abagabo ngo kimaze kugabanuka ugereranije no mu myaka itatu ishize kuko ngo wasangaga hakirwa ibibazo bijyanye n’ihohoterwa nibura 10 mu cyumweru ariko kugeza ubu hakirwa ibibazo biri hagati ya 3 na 4 mu cyumweru by’abagore baba bahohotewe n’abagabo babo.
Zimwe mu ngamba zashyizweho mu rwego rwo guhangana n’iki kibazo harimo kuganiriza abagabo n’abagore ku ihame ry’uburinganire n’ubwuzuzanye mu muryango binyuze mu mugoroba w’ababyeyi no kuganiriza ingo ziba zifitanye amakimbirane aturuka ku bwumvikane buke buturuka ku myumvire mibi y’ihame ry’uburinganire n’ubwuzuzanye bityo inzego z’ibanze zifatanije n’abaturage bakagerageza kunga iyo miryango mu midugudu batuyemo.
NZIZA Paccy


text:
Nabaye iciro ry’imigani kuko nkunda umusore unduta cyane
Umukobwa wiga muri kaminuza ufite imyaka 21 aragisha inama abasomyi b’uru rubuga kuko abantu bakomeje kumwangisha umusore bakundana umurusha imyaka 20.
Ndabasanye mungire inama kuko ndaremerewe cyane.
Niga muri kaminuza mu mwaka wa kabiri nkaba mfite umusore tumaze igihe dukundana. Mu minsi ishize yagiye kunyereka ababyeyi baranyishimira cyane mu bigaragara maze nanjye musab ako yazaza nkajya kumwereka ababyeyi banjye. Namugejeje mu rugo ntibamwereka ko batamwishimiye ariko amaze kugenda bahise batangira kumpata ibibazo no kumunyangisha.
Ari ababyeyi banjye ndetse n’abo tuvukana bose bambwira ko umugabo ukuruta cyane aba agufata nk’umwana we. Mu by’ukuru ndamukunda cyane kandi nawe mbona ankunda ndetse twari dufite hagunda yo kuzabana umwaka utaha.
Ibibazo mfite rero ni uko ababyeyi banjye bakomeje kumyunyangisha bakava bambwira ko ntagomba kubana nawe. Kuba akuze byo biragaragara ku buryo n’inshuti zanjye zijya zinserereza ngo angana na papa. Ariko ibyo ntibimbuza kumukunda.
Nagirango mumfashe koko menye ukuri. Ni byo koko umugabo ukurusha imyaka 20 ntashobora gukomeza kugunda na nyuma yuko mubanye ? Cyangwa ni uko gusa iwacu batamushaka ?
Agasaro.com
Ukeneye kugisha inama watwandikira kuri agasaromagazine@gmail.com
Ibitekerezo byanyu
-
-
-
-
-
Kunda ugukunda ,imugabo ukuze niwe mwiza kuko aba azi icyo agiye gukora Atari nka babandi b’abana bamara gushaka ugasanga birirwa barwana no munduru ejo rukaba rurasenyutse nimba umukunda kd ukabona nawe agukunda nta kibazo kirimo ababyeyi sibo bakubakira ushobora kumwanga ugashaka wawundi mungana akazakwahagiza kd abo bavandimwe base nababyeyi ninshuti ntacyo bakumarira wazahora wicuza mubuzima bwawe rwose amahitamo ni ayawe
-
-
-
-
Kunda ugukunda kandi uwo ukunda. Nanjye uwanjye aranduta. Twashakanye bambwira nkuko bakubwira. Ariko nakomeje kumukunda nawe arankunda turashakana. Ubu tumaranye imyaka 15. Nashakanye nawe mfite imyaka 20. Arankunda kandi aranyubaha. Akamfata neza nk’umugore akunda. Ntibagushuke. Kurikiza icyo umutimanama wawe ukubwira. Imana niyo iba izi uwo muzubakana. Niba ubona akubaha kandi agukunda, akaguha agaciro mubuzima bwe, umugabo ukuze niwe mwiza kandi ntuzagire ubwoba ko azagufata nk’umwana. Uzabimuganirizeho mbere. Uti ubwo dukundana unduta, ndakwinginze nitubana uzajye umfata nk’umugore ntuzamfate nk’umwana. Humura nta kibi kibirimo gushaka umugabo ukuruta. Cyakora niba yarigeze undi mugore cyangwa afite abana hanze, bisaba ngo ubanze ushishoze kuko ukiri umwana muto wo gu supporta abana bo hanze cyangwa rwaserera z’umugore wundi yaba yarigeze. Ikirura ibindi ni ugusenga cyane ukagisha Yezu inama. Kandi ibiganiro by’ukubwizanya ukuri hagati y’abakundana ni iby’agaciro.
Courage,
Que Dieu soit avec toi ma soeur.
-
Amahoro bavandimwe,mu Rukundo nta formule ibamo, buri wese afite amahitamo ye, ajyanye nibimunyura nibyo yemera muri we, nibyo akunda,naho kuvuga ngo imyaka, uburyo bwo kukunezezamo(ntabwo turemetse kimwe),Imyaka 40,si myinshi cyane ko ushobora kugera ku witwa ko ariwo musore wa 25(ugasanga akamashini ari wapi),nuwo wakwita ko ari muto(ntibiguhesha amahirwe yo kuzagushimisha uri iwe, nugira n’amahirwe yo ku mubona cyane ko nabo bato, baba bagishaka kubishya(kuryoshya)).
Urukundo ni kamere, n’umico myiza, ni ndero nziza watojwe,ni ukitikaniza(gutanga neza, ukanakira neza),bijyana na mahitamo ya ba nyirarwo.
-
umva sha nukomeza kugisha inama aragucika kandi kuzabona undi bizakugora. niba ushaka abana bato byo uzababona uko bakora,kora vuba uve mu bwana watomboye barakubaza none uri gukina ngo uragisha inama.niba ntanzu mufite ndabatiza imyakaitatu3 ariko mushakane muraberanye.reba uko yakubashye ku foto iyaba ari abo bana munga aba yakwambitse ubusa fatiraho urugo ruhire
-
Baragushuka ibyo ntaho bihuriye. Icya mbere ni urukundo, niba agukunda nawe ukamukunda uzabisengere Imana ibahe umugisha mubane. Ntihubaka imyaka hubaka imitima iri hamwe. Njye ndamufite andusha 18ans urumva ko ntaho bataniye. Nanjye bancaga intege ariko mbima amatwi cyane ko twakundanaga pe ! Twakoze ubukwe banseka, tugira ubukwe bwiza, twubaka urugo rwiza none tumaranye imyaka 7, dufite abana 2, ariko ubu turakundana kurushaho. Abansekaga ubu basigaye bifuza gushaka nkanjye.
Courage ahubwo uzantumire nze ngushyigikire.
-
Muraho bavandimwe
umva nshuti umugabo ukuruta ntako asa pe ! aragukunda akagutetesha akamenya kukumanaginga akakwishimira kdi mubandi aba yumva ari fier yawe kuko abagabo burya ntibakunda ko abantu bababwira ngo washatse umugore ukuze. ibyo kugufata nkumwana rero sinzi icyo baba bashaka kuvuga byaterwa n’uko nawe witwara cyangwa ibitekerezo byawe uko bingana. kuko aramutse akubona nk’umwana nawe ntiyagukunda.
umugabo w’umwana ikibi cye usanga aba acyebaguzwa areba kuruhande utundi dukobwa kuko iyo mungana aba akubona nk’umuntu umuruta akararikira udukobwa duto. naho uwo wawe ntarari ry’utwana duto yaba afite kuko nawe aba abona uri muto kdi biramushimisha.
abo baguca intege rero sibo bazaguha uwo mukwiranye wowe umvira umutimanama wawe.ahubwo ndumva waratoye ingoma mugiteme pe.
-
-
-
-
-
Umva nshuti yanjye ntihubaka imyaka ahubwo n imitima n ibitekerezo biri hamwe. naho ababyeyi n abavandimwe nubumvira uzisanga warashatse uwo muto bo bifuza kdi wowe utaranamukunze ahubwo ar igitsure cy ababyeyi. kunda umusore kdi mushyingiranwe azakubaha kdi akubahishe aguteteshe. kuko nanjye uwanjye andusha 20 ariko pe tumaranye igihe kdi niko urukundo rurushako kwiyongera. kdi ujye ubiragiza Imana kuko akenshi iyo abantu baguca intege niho satani ahera akagufatirana mur icyo gihirahiro.courage ma fille kdi bonne chance
-
-
umva umugabo ukuze niwe mwiza ntago aba akigendera muri utwo twana duto nawe aba abona uri muto kandi ahora yumva afite ishema ko afite umugore muto .kugufata nkumwana sibibi kuko iyo ukosheje arakwihanganira .ahubwo gira vuba atarisubira kuko nawe wasanga harabarimo kumubwira ko agiye gushakana nu mwana .ese ko utatubwiye nugutinda gushaka cg yigeze gushaka .? niba yarigeze gushaka akaba afite na bana nikibazo
-
-
-
-
Muvandi ntiwite kuri kimwe ngo ureke n’ibindi.Abakobwa tugira amarangamutima yahafi,kd urukundo rwacu rurihuta doreko ukiri na muto.Birashoboka ko agukunda koko kd koko aragukunda kuko niwe wabikubwiye siwo we wabimubwiye,ariko wibukeko ashobora kugukunda kubwa mbuze ukogira kuko imyaka irikumusiga kd akagukunda nawe ukabibona ko agukunda.Nshuti ntuzi icyamuteye kugukunda cy’ukuri,ariko wowe icyaguteye kumukunda urakiza.Genzura neza impamvu yaguteye kumukunda,kuko niba urwo umukunda rushingiye kubidafatika ushobora kuzavuga uti iyo mbimenya kd ntacyo uteze kubihinduraho.Gusa ntiwibagirwe ko azahora aguhangayikiye(AGUFUHIRA) yibwira ko wagiye murungano kd wibukeko abana banyu batazabona ubuto bw’ababyeyi babo.Ariko none niba,ariko Imana ibishimye ni ukuri Uwiteka azabubakire kd ababarwanya nyuma bazabagarukira.
N.B ; Icyo usabwa ni ugusenga no kuganiriza ababyeyi ba we uciye bugufi kuko abana dusabwa kubaha ababyeyi bacu mu gihe batuyobora mu nzira itunganye.
Ubashije kubona igitabo cyitwa REGERA UBUZIMA nicyitwa INAMA Z’IGIRWA ITORERO(bibarizwa mu itorero ry’Abadventiste) wabyifashisha bikakunganira,ushobora kwegera umwe mubahasengera akagufasha.
Murakoze Uwiteka akwishimire kd azakubakire.


text:
Urushwima ni indwara yo kubyimba bidasanzwe kw’inda kubera indwara nk’umutima, cyangwa umwijima bigatera umurwayi kugira amazi menshi mu nda ikabyimba.
Iyi ndwara y’urushwima ikunze kutavugwaho rumwe mu banyarwanda aho hari abavuga ko umuntu arwara urushwima barumuroze, cyangwa akaba yarakoze ishyano akarenga kuri kirazira.
Ibi ni ibisobanurwa n’umuyobozi w’ishami rishinzwe kurwanya indwara z’umwijima n’izindi ndwara zandurira mu mibonano mpuzabitsina mu Kigo cy’Igihugu cy’Ubuzima, RBC.
Dr Mbituyumuremyi Aimable yabwiye Izuba Rirashe ko indwara zitera urushwima zihari kandi zizwi ku buryo ntaho zihuriye no kuba umuntu yarenze kuri kirazira cyangwa yarozwe.
Ati “Ubundi icyo mu Kinyarwanda twita urushwima mu ndimi z’amahanga ni ascite. Bivuga ko umuntu aba yagize amazi menshi akuzura mu nda ikabyimba kubera uburwayi runaka.”
Inkovu ku mwijima (Cirrhose)
Muganga Mbituyumuremyi akomeza agira ati “ikintu cya mbere gituma umuntu arwara urushwima ni uburyo umwijima wangirika kubera uburwayi buwutera kubyimba (cirrhose). Akenshi bikunze guterwa na za virusi nka hepatite B na C cyangwa kunywa inzoga.
Iyo umuntu amaze igihe kirekire anywa inzoga nyinshi, cyangwa arwaye izo virusi za hepatite mu mwijima, hari ukuntu umwijima ugenda ubyimba, ukongera ugakira. Ahari habyimbye hagasigara inkovu, nk’uko nawe iyo ukomeretse ku ruhu igisebe gikira hagasigara inkovu. Uko biba inshuro nyinshi, n’izo nkovu ziba nyinshi mu mwijima. Ni byo bita Cirrhose.
Iyo Cirrhose na yo ituma amaraso atongera gutembera mu mwijima nk’uko bikwiriye, bigatuma umwijima ugenda urekura amazi avanzemo n’amaporoteyine. Izo poroteyine na zo zikomeza zikurura amazi mu nda, nyuma y’igihe amazi akaba menshi inda ikabyimba. Ubwo ni bwo tuvuga ko umuntu yarwaye urushwima cyangwa Ascite.
Uburwayi bw’umutima
Ikindi gituma umuntu ashobora kurwara urushwima ni ukuba yaba asanzwe arwaye umutima, iyo utabasha kohereza amaraso mu bice bitandukanye by’umubiri nk’uko bikwiriye (insuffisance cardiaque.)
Kubera ko umijima na wo ugira uruhare runini mu gitunganya amaraso ukayohereza mu mutima na wo ukayakwirakwiza mu bice by’umubiri, iyo utakibishoboye amaraso yirundira mu mwijima ntazamuke ngo agere mu mutima.
Uko akomeza kwirundiramo bituma umwijima na wo utangira kubyimba igihe kikazagera mu nda hagatangira kuzamo amazi inda ikabyimba.
Indwara z’imirire mibi ku bana
Ku bana bato barwara indwara ziterwa n’imirire mibi inda ikabyimba, akabyimba n’ ibirenge, no mu maso kubera kubura intungamubiri. Iyo indwara umwana ayitidanye cyane cyangwa ikamuzahaza ni bwo inda izamo amazi na bwo bikamutera urushwima.
Rero indwara zitera urushwima zirazwi ku buryo abantu badakwiriye guhita batekereza ko umuntu warurwaye aba yarozwe.
Yego hari igihe ashobora kurya uburozi bukamutera kuzana amazi mu nda ikabyimba, ariko si uko byaba ari byo birutera buri gihe. Kuko urumva ko rufata abantu mu bo ngeri zose ndetse n’abana kubera impamvu zitandukanye. ”
Urushwima nk’uko Dr Mbituyumuremyi abyemeza rushobora kuvurwa rugakira cyane cyane mu gihe icyaruteye na cyo gishobora gukira.
“Nko mu gihe rwatewe n’imirire mibi ku bana, bifata igihe cyo kumuha indyo iboneye buhoro buhoro, agahabwa n’imiti kugeza igihe azakirira.
Ariko iyo ari ukwangirika k’umwijima cyangwa uburwayi bw’umutima, mu gihe umwijima utavuwe cyangwa uwo mutima utarakira ntabwo urushwima rwakira. Gusa bahabwa imiti agabanya ayo mazi mu nda akazajya agenda agabanuka”
Dr Mbituyumuremyi kandi avuga ko nubwo hari indwara nyinshi zishobora gufata inyama zo mu nda zigatera inda kubyimba zidakwiriye kwitiranywa n’urushwima. Mu gihe umuntu agiye kwa muganga ni bwo bashobora kumenya icyo arwaye mu by’ukuri.


text:
Ngoma: Ntiborohewe no kuzahigura umuhigo bahize wo kubaka bio-gaz
Mugihe hasigaye igihe gito kitageze ku kwezi ngo hatangire kugaragazwa ibyagezweho mu mihigo y’ uturere  mu mwaka 2011-2012 ,umuhigo wa bio-gaz zirenga 200 akarere ka Ngoma kari kahize biracyagaragara ko bigoye kuwuhigura.
Uku kudahigura imihigo neza kw’akarere ka Ngoma abagatuye babona impamvu zitandukanye zituma ndetse aka karere kataza mu turere twa mbere mu gihugu.
Uwitwa Kamanzi we avuga ko impamvu imihigo imwe n’imwe itagerwaho ari uko akarere gahiga ibintu kadashoboye mbese ugasanga wagirango bahiga kugirango bashimishe impapuro kurusha uko baba bayishyira mu bikorwa.
Uyu mugabo yatanze urugero avuga ko umuhigo akarere ka Ngoma kahize wo kubaka bio-gaz 250 ari mwinshi cayne kurusha uko wagerwaho bityo akaba asaba ko bajya bahiga ibyo bazageraho.
Ikindi kigaragazwa na bamwe mu batuye aka karere ngo ni ukutamenya imihigo aho ngo usanga hari n’abantu baba bagomba gushyira mu bikorwa imihigo ariko ugasanga batayizi .
Ku kibazo cya bio-gaz naho igeze ishyirwa mu bikorwa nkuko byagaragaye imirenge myinshi igize aka karere ku mashyiga ya bio-gaz 15 buri murenge wari wahize ,ahenshi kugeza ubu bamaze kubaka ebyiri gusa hari ni imirenge itari mike itararangiza n’ishyiga na rimwe.
Ibi byatumye mu nama njyanama y’akarere ka Ngoma yateranye kuri uyu wa 02/05/2012 ifata umwanzuro ko iyi gahunda igiye kwihutishwa no gushyirwamo ingufu kugirango itazagira ingaruka ku kwesa imihigo y’ akarere.
Zimwe mu mbogamizi zagaragajwe harimo izuko hari aho bio-gaz zubatswe maze zihita zipfa maze n’abatekinisiye ntibongera kuza kuzikora bityo bituma n’abari basigaye batabyitabira.Ikindi kibazo ngo ni abatekinisiye bubaka izi bio-gaz ngo badakora neza kuko ngo n’ababyifuza babategereza amezi n’amezi .
Kukibazo cy’uko ngo akarere gahiga ibyo kadashoboye umuyobozi w’akarere ka Ngoma wungirije ushinzwe imibereho myizay’abaturage Kirenge Providence yasubije ko bahiga byinshi kugirango icyo bakoze kigaragare.
Akarere ka Ngoma gaherutse kuba akambere mu kubaka bio-gaz nyinshi. Mugihe hadasigaye igihe kigeze ku kwezi ngo hatangire hahigurwe imihigo bio-gaz mu karere ka Ngoma iracyari kuri 30%. Mu mihigo y’umwaka ushize ngoma yari yabaye iya 19.


text:
Silvestri yavukiye i Roma mu Butaliyani. Yahawe ubusaserdoti ari umusore w’imyaka mirongo itatu. Mu mwaka wa 314, Papa Melkiyadi amaze gutanga, Silvestri ni we watorewe kumusimbura ku ntebe. Icyo gihe nibwo Kiliziya yari ikiva mu magorwa yari imazemo imyaka isaga magana atatu, itotezwa n’abami b’Abaromani bashakaga kuyirimbura. Umwami Konstantini ni we wayikuye ikuzimu, asakaza amahoro mu bakristu.
Nuko umunezero wongera kuba wose, ubumwe n’amahoro byongera gusagamba, Papa Silvestri na we akaza umurego mu guhamya ukwemera mu bakristu.
Muri icyo gihe hubatswe Kiliziya nyinshi, ndetse umwami afasha Silvestri kubakisha Kiliziya nini eshatu i Roma. Ariko rero n’ubwo bwose umwami Konstantini na we yari afite amatwara atoroshye, Silvestri yashoboye kubana nawe, akomeza kumwitondera cyane kugira ngo bakomeze amahoro mu gihugu hose. Umwanditsi w’amateka yo muri iyo myaka yagize ati: «Habaye iminsi Kiliziya zihabwaho umugisha mu mijyi yose bakora ibirori, baha umugisha Kiliziya zubatswe vuba; abepiskopi n’abakristu bagirana umubano cyane, bemeza ko bagize ubumwe bw’ingingo z’umubiri wa Kristu »,
Silvestri yarengeye Kiliziya ku buryo bukomeye, arwanya cyane abigishabinyoma arabatsinda, idini yabo icibwa n’inama ya Konsili yakorewe i Nise mu mwaka wa 325. Silvestri yayoboye Kiliziya imyaka makumyabiri n’umwe.


text:
Iyi nguge y’ingore ifite imyaka 19 iba muri Pariki Nkuru y’inyamaswa muri Koreya ya Ruguru iherereye mu Mujyi wa Pyongyang.
Ibiro Ntaramakuru by’Abanyamerika, AP, bivuga ko iyi nguge ifite ubushobozi bwo kwicanira ikibiriti no gukongeza itabi ubundi igatangira kuritumura.
N’ubwo nta muntu uzi igihe Azalea yaba yaratangiriye kunywa itabi, abarinzi b’iyi Pariki bakekwaho kuba aribo bayibyigishije bagamije gukurura abayisura.
Mu gihe abasura iyi Pariki biyongera umunsi ku munsi kubera uku gutumira agatabi kwa Azalea, amashyirahamwe agamije kurengera inyamaswa yo yatangiye kubyamagana agaragaza ko ari ukuyibuza uburenganzira bwayo.
Hari amakuru avuga ko kandi atari ubwa mbere iriya pariki Azalea ibarizwamo ivuzweho ibikorwa byo gufata nabi inyamaswa ziyirimo, aho zikoreshwa ibikorwa bibangamira ubuzima bwazo mu rwego rwo gushimisha abayisura.
Muri iyi pariki kandi ngo habarizwa indi nguge izi gukina Basket, imbwa zizi gusubiza ibibazo by’imibare n’izindi nyamaswa zikora ibintu bitangaje.
Ikibazo nk’icyo iyi nguge yitwa Azalea ifite cyaherukaga kugaragara mu 2015 muri Pariki ya Tianshan mu Bushinwa, mu 2013 kandi byagaragaye ku yindi nguge yitwa Shirley yabaga muri Malaysia.


text:
Amavuta n’ibindi bikorwa bijyanye no kwibagisha hagamijwe kurwanya ubusaza, gushakisha itoto n’ubwiza butari karemano (chirurgie esthétique) ngo burya bifite mukeba ushobora gukoreshwa na buri wese kandi udasaba ikiguzi nk’uko byashyizwe ahagaragara n’ubushakashatsi bwakozwe n’abahanga bo mu ishuri rikuru ry’i Berlin mu Budage, ari ryo Max Planck.Ubu bushakashatsi buvuga ko ‘guseka’ ari igikorwa cyongera itoto, kirinda ubusaza kandi kikongera igikundiro nk’uko 7sur7 dukesha iyi nkuru yabitangaje. Mu gihe hakorwaga ubu bushakashatsi, hifahsishijwe abagabo n’abagore basaga 150. Aba bantu bagombaga kwitegereza amafoto y’abantu batandukanye, hanyuma bagasabwa gutanga ikigereranyo cy’imyaka ya buri muntu uri ku ifoto.
Ifoto yagaragaragaho umuntu utari guseka, yoroherezaga nyir’ugutanga ikigereranyo cy’imyaka ndetse ngo abenshi wasangaga bavuze imyaka nyakuri y’uwo muntu cyangwa se iyikabakaba. Ku rundi ruhande, umuntu wabaga afite ifoto ari guseka cyangwa se agaragaza umunezero, yagiye ahabwa imyaka iri munsi y’imyaka ye nyakuri. Aha akaba ari na ho abahanga bahera bavuga ko guseka no kugaragaza umunezero, byongera iminsi yo kubaho cyangwa se bituma umuntu atinda gusaza.
Nk’uko kandi byasohotse mu kinyamakuru ‘Psychology and Aging journal’, abagore bagaragaye ku mafoto baseka bagiye bahabwa ikigereranyo cy’imyaka yabo ukuyemo 3.
Mu gusoza, umuntu ashatse yafata ingamba zo kujya agerageza guseka kenshi aho gutegereza ko iminsi mibi igera ngo atangire gukusanya amafaranga yo kugura amavuta ahenze, cyangwa se kwibagisha (ku bafite akayabo).
Source : Igihe.com


text:
‘’Imana ni Umwuka, n’abayisenga bakwiriye kuyisengera mu Mwuka no mu kuri.” Yohan 4:24
Imana ni Umwuka kandi isaba abantu bose bayisenga kuyisengera mu Mwuka no mu kuri. Ikintu gikomeye ni uko mu by’ukuri umuntu atuye mu mubiri, muri kamere ye akenshi iyoborwa n’amarangamutima ya kimuntu, kuburyo bitamworoheye kwimuka we ubwe ngo akorere mu mwuka ariko bishobokera uwizeye.
Imana yigeze kubwira Samweli iti “Nturebe mu maso he cyangwa ikirere cye ko ari kirekire namugaye, kuko Uwiteka atareba nk’uko abantu bareba. Abantu bareba ubwiza bugaragara, ariko Uwiteka we areba mu mutima.” 1 Samweli 16:7
Iri jambo risobanura neza ko uko twifuza kuyobora ibyo dukora bitandukana cyane n’uko Imana iba ibishaka.
Kugira ngo ubashe kugirana ubumwe n’Imana ni uko wemera ukabana nayo, kuko uko urushaho kuyegera niko urushaho gusa nayo. Kamere y’ubumuntu ikagabanuka ukagira kamere y’Imana.
Ubusabane bwacu n’Imana bukunda iyo twemereye Imana ikatuyobora kuko Bibiliya ivuga ko iyo turi muri Kristo Yesu tuba duhindutse ibyaremwe bishhya, ibya kera bigashira.
Iyo rero wemereye Imana iguhindura mushya binyuze muri Kristo Yesu. Icyo gihe nibwo Umwuka wera yemera no kuza agatura muri twe.
Ibi byose bimaze kubaho nibwo dushobora kubaho uko Imana ibishaka tuyiza imbere tudatinya. Turamutse tubayeho gutya twabasha gusenga Imana mu Mwuka nk’uko ijambo ryayo ribisobanura.
Iyo tuje imbere y’Imana twibereye mu bibazo byacu bisanzwe kenshi twanatsinzwe, ntabwo tubasha kwegera Imana mu mwuka.
Kuko umwuka wacu aba agomba guhinduka akaba ari we uhamanya n’Uw’Imana ko turi abana bayo, niwo wahinduwe mushya kuko umuntu w’inyuma ntahita agaragaza impinduka ko atakiri wa wundi wa kera.
Hari igihe cyo kurondora ibibazo byacu ariko ntibyoroha kwegera Imana mu mwuka umeze gutya. Niyo mpamvu tugomba gushingira byose ku kugumana na Data (Imana) mu buryo bw’Umwuka duciye ku Mwana wayo Yesu Kristo.


text:
1.Kugena igihe ntarengwa u Rwanda ruzagera ku rwego rwo kwihaza mu ngengo y’imari, duhingiye ku cyerekezo 2050, twongera umurego mu gukora cyane, kubazwa ibyo dukora no kunoza imikoranire hagati y’inzego zose.
2.Gukomeza kubaka ubudasa bw’u Rwanda bushingiye ku miyoborere myiza dukomeza kwihitiramo no gushyigikira ubuyobozi butubereye kandi bufite icyerekezo no gukomeza umuco wo kwishakamo ibisubizo, kuwumenyekanisha no kuwuhererekanya mu badukomokaho.
3.Gushimangira ubufatanye hagati y’inzego za Leta, ababyeyi, abarezi, abikorera, sosiyete civile n’imiryango ishingiye ku madini mu kurushaho kubaka umuryango nyarwanda.
4.Gushyira imbaraga mu kongerera agaciro ibikorerwa mu Rwanda no kubishara amasoko mu Rwanda no mu mahanga.
5.Gukomeza kunoza imitangire ya Servisi mu nzego za Leta no mu bikorera, abahabwa servisi mbi bakabyanga kandi bakabigaragariza ababishinzwe kugira ngo bikosorwe.
6.Gushyiraho no gushyigikira gahunda y’Urunana rw’Urungano mu turere twose tw’igihugu no kugeza gahunda y’Itorero ry’igihugu mu byiciro byose by’Abanyarwanda harimo abakuze baba mu mahanga n’ababana n’ubumuga.
7.Gutegura neza imishinga minini yo kuhira imyaka cyane cyane mu turere twa Nyagatare, Gatsibo, Kayonza na Kirehe.
8.Gushaka uburyo bwo kwegereza ibiro by’itora Abanyarwanda batuye mu mahanga.
9.Gukomeza gusigasira no kunga ubumwe bw’abanyarwanda turwanya ingengabitekerezo ya Jenoside by’umwihariko mu rubyiruko.
10.Gukomeza gushyira imbaraga mu guhangana n’ibikorwa bibera mu mahanga bigamije gupfobya no guhakana Jenoside yakorewe Abatutsi.
11.Gukora ubushakashatsi bugamije kumenya mu buryo bwimbitse ikibazo cy’ihungabana mu bacitse ku icumu rya Jenoside kugira ngo gifatirwe ingamba zihamye.
12.Gushakira umuti ukwiye inzitizi zibangamira irangizwa ry’imana zisigaye zaciwe n’inkiko Gacaca ku mitungo yangijwe mu gihe cya Jenoside yakorewe Abatutsi.


text:
Impamvu zitera umukozi wo mu rugo guhinduka akitwara nabi
Abakozi bo mu rugo akenshi iyo bagitangira akazi usanga bitwararika akazi kabo bakitwara neza ku buryo n’uwaba afite ingeso runaka utapfa kuyimenya. Nyamara iyo hashize igihe bamwe batangira guhinduka mu myitwarire akazi kagapfa, akagusuzugura n’inidi mico atari yarigeze agaragaza mbere. Uko guhinduka gushobora guturuka ku mpamvu z’umukozi ndetse no ku bakoresha be.
Dore zimwe mu moamvu zitera abakozi bo mu rugo guhinduka babi kandi baraje bitwara neza :
Kurengwa vuba : Si abakozi bo mu rugo bibaho gusa ahubwo usanga muri kamere y’umuntu habamo kurengwa vuba. Uzasanga no mu buzima busanzwe umuntu atangira akazi afite umwete yamara kumenyera akajya agakora nabi. Nubwo bitaba kuri biose ariko umurengwe nawo utera bamwe guhinduka babi barahoze bakora neza.
Inama mbi akura ku nshuti ze : Ikindi kintu gihindura abakozi cyane ni inama agirwa n’inshuti ze bakora akazi kamwe. Bamwe bamubwir ako avunika, ko ahembwa make, hari nabashukana bagakora urugomo gusa, gupanga gahunda zo kwiba no kugavura n’indi mico myinshi itari myiza.
Gufatwa nabi n’abakoresha : Abakoresha nabo natungwa agatoki kuko hari ubwo usanga umukozi azi imirimo anagwa neza, ariko umukoresha we akaba ari nta munoza cyanwga ari wa wundi udaha agaciro abakozi.
Niba udahemba umukozi, ukaba umuhoza ku nkeke umubwira nabi, nta kirihuko umuha, musuzuguza abana, agaburirwa ibyasigaye n’ibindi bibi abakoresha bakorera abakozi maze bakabatera umutima mubi, icyo gihe uzabibwira nuko atangira guhinduka.
Kugirana amabanga yihariye n’umwe mu bashakanye : Mu ngo zimwe bijya bibaho ko umwe mu bashakaney agirana ubushuti bukomeye n’umukozi wo mu rugo. Si ngombwa ko biba ari ibyo kuryamana gusa kuko byo ari ikosa rikomeye, hari nubwo usanga umukozi afitanye ubucuti n’umwe mu bakoresha be, ngaho niwe uganiriza amabanga y’urugo, ukamuganyira iby’urugo rwawe n’ibindi.
Ibyo bituma umukozi akureba mu bwonko akaba yahinduka akajya agusuzugura kuko uba waramwimenyereje cyane. Yego abakozi ni abantu nk’abandi ariko bafite aho batagomba kurenga mu buzima bw’abashakanye.
Kuba mu ngo zihoramo amakimbirane : Indi mpamvu yatuma umukozi ahinduka umuntu mubi kandi yarahoze ari mwiza no kuba mu rugo ruhoramo amakimbirane nabyo bibigiramo uruhare. Niba mu rugo hahoramo umujinya buri wese agahora avuga nabi, usanga umujinya urenga umugore n’umabo ingaruka zikagera no ku bandi bagize umuryango harimo abana n’abakozi.
Umukozi umwe twaganiriye witwa Claudine yagize ati ; “ Nakoze mu rugo umugore n’umugabo bagahora barwana, umugabo yataha yasinze twese akadusohora mu nzu tukarara hanze. Byatumye mpita mpava ndigendera nya gukora aho nzabona amahoro”
Izi ni zimwe mu mpamvu zishobora gutera umukozi wo mu rugo guhinduka agatangira kugira imyitwarire mibi ituma adakora akazi ke neza kandi mber eyarajyaga akora neza nta kibazo mufitanye.
Gracieuse Uwadata
Ibitekerezo byanyu
-
-
-
nonese ntihari uwo ufata neza ariko akanga agahinduka undi wundi, nkigihe musangira kumeza, ukamuhembera igihe, ndetse rimwe narimwe ukanamuguriza ngo ajye iwabo afite amafrw atubutse, ukamurekera uburenganzira bwo gusenga, ukaba wamuha imyenda igihe ubona iye yamushizeho kandi ntuyimwishyuze, ark akarenga agakora amakosa udashobora kwihanganira, nko gusesagura, kumena ibiryo, no kukuvugiramo wamukorera iki koko ?
-


text:
Bihorere bajye bakora ibihwanye n’ibyifuzo byabo bitwaje izina ry’imana ariko abo bose bafite ishyano umunsi nyiritorero birirwa biyitirira yaje kurijyana iwe.a satisfied soul loathes a honey comb but to the hungry soul a very better thing is sweet.
Bihorere bajye bakora ibihwanye n’ibyifuzo byabo bitwaje izina ry’imana ariko abo bose bafite ishyano umunsi nyiritorero birirwa biyitirira yaje kurijyana iwe.a satisfied soul loathes a honey comb but to the hungry soul a very better thing is sweet.
Mwese ntimwamenye ko ku isi hari umuhanuzi marayika yesu yohereje abantu bose bategetswe kumwumva naho abo bandi ntagihe batazabarushya
Mwese ntimwamenye ko ku isi hari umuhanuzi marayika yesu yohereje abantu bose bategetswe kumwumva naho abo bandi ntagihe batazabarushya
Yewe usabyimana yayoboye neza imana izabimuhembere ntamatiku yabagaho naho abariho ntaho batuganisha imana itugenderere
nukuri ibyo aba bayobozi bavuga sibyo barabeshyera abayoboke babo, nonese umuntu uvuze amakosa bakora mwitorero bahita bamugira umwanzi wigihugu ,birababaje pe ,ubwo se Tom Rwagasana na Sibomana babona barusha abanyarwanda bose bari muri ADEPR gukunda igihugu cyabo,,, ntabwo bazi ko harimo nabakirwaniriye bakakirasanira , ubu twese badufata ko turabanzi bigihugu ko tubona amakosa barimo gukora bikatuyobera, ubu amafaranga baka burigihe bayaka abayoboke babo kugitugu Umushumba utayatanze bakamwikiza ,ibintu byose byabaye agahato nta bwumvikane nabuke bukibaho, nyabuna turasaba ubuyobozi rwose gutabara bagahagarika aba bantu kuko nta ndanga gaciro za gikristo bafite nankeya.
yesu niwe wavuze ko igiti kitera imbuto nziza,gitemwa kikajugunywa mu muriro.none imbuto abayobozi ba ADPR bari kwera nimbi.ubwo urumva ko uzi ubwenge yahita ava muriADPR agashaka inzira y’ukuri.kuko ntampumyi iyobora indi,niyabikora zose zagwa mumbwobo.
MATAYO 7:15-21
Ibyo byose,ntawe bikwiye kurangaza,ngo bitwibagize KO turi abagenzi bajya mw’ijuru.kuko itorero rifite nyiraryo,ibiriberamo byose arabizi,azi nibyo twe tutazi. nimureke twirinde gucumura duca imanza,niba ibiri kuvugisha benshi IMANA Ibyemera Izabikomeza bikomere.Aliko nibona bitayubahisha,niyo Izabyirangiriza.Jyewe kugeza Ubu ndumva ntacyo ndabona gikwiye kubuza umugenzi ujya mw’ijuru by’ukuri kwikomereza urugendo. Abagenzi nimukomere dukomeze. kd ababona bikomeye namwe, Umwami wacu azi intege nke za nyu,ntizabura kubarengera.Inama nugusenga twirinda cyaneee kuko igifite itangiriro kigira n’iherezo.ibi nabyo bizashira.kuko sizo ntambara zambere itorero rigize.IMANA ibarinde
Ibyo byose,ntawe bikwiye kurangaza,ngo bitwibagize KO turi abagenzi bajya mw’ijuru.kuko itorero rifite nyiraryo,ibiriberamo byose arabizi,azi nibyo twe tutazi. nimureke twirinde gucumura duca imanza,niba ibiri kuvugisha benshi IMANA Ibyemera Izabikomeza bikomere.Aliko nibona bitayubahisha,niyo Izabyirangiriza.Jyewe kugeza Ubu ndumva ntacyo ndabona gikwiye kubuza umugenzi ujya mw’ijuru by’ukuri kwikomereza urugendo. Abagenzi nimukomere dukomeze. kd ababona bikomeye namwe, Umwami wacu azi intege nke za nyu,ntizabura kubarengera.Inama nugusenga twirinda cyaneee kuko igifite itangiriro kigira n’iherezo.ibi nabyo bizashira.kuko sizo ntambara zambere itorero rigize.IMANA ibarinde
Muribeshya Icyo nzicyo Uwiteka abereye maso umurimo we ako kavuyo muteza mu nzu y’Imana muzabona icyo bizababyarira murabona uburyo mutukisha izina ry’Imana kubwo gushaka ibyubahiro bitampaye agaciro mwagiye muri politic mukava mur itorero kuk nubundi mwebwe ndabona mutaranyuze mu marembo ahubwo mwuriye inkike abant nkamwe kweli birababaje
"IMANA N’IMWE KIRIZIYA N’IMWE (GATULIKA) UKWEMERA KUMWE BATISIMU N’IMWE" babigize business ntambuto bera MANA TABARA
"IMANA N’IMWE KIRIZIYA N’IMWE (GATULIKA) UKWEMERA KUMWE BATISIMU N’IMWE" babigize business ntambuto bera MANA TABARA
mureke abanyeroma bibereho mu mutuzo; ziriya ngo bafite nizo zibatera kwifuza birutwa no kudashaka abagore rero
mureke abanyeroma bibereho mu mutuzo; ziriya ngo bafite nizo zibatera kwifuza birutwa no kudashaka abagore rero
Iriya bombori nimwe mubimenyetso rya AMADINI yikinyoma
nibareke buri toréro aho ryubatse ryijyenge,nubundi nitwe twirya tukimara muri byose
YEWE YESU YARAVUZE NGO MUZABAMENYERA KUMBUTO BERA.NONE RWOSE
IMBUTO ZABO TURI KUZIBONA IMBONA NKUBONE.KANDI YESU YARAVUZE NGO IGITI KITERA IMBUTO NZIZA KIRATEMWA KIKAJUGUNWA MU MURIRO.UBWO RERO NUKUVA MURI ADPR MATAYO 7;17-21
UWAMENYERA AHO MUSENYERI ATANIYE NA PASITERI MU MIKORERE NO MU NSHINGANO YAMBWIRA
IYABA ABAREGA BABIKORAGA KUBWUMUHATI NISHYAKA BAFITIYE UMURIMO W’IMANA BATABIKORERA NABO GUSHAKA KWIHIMURA KUBABAHAGARITSE. NABO UBAGIZE ABAYOBOZI NONE NTACYABABUZA KUGERA IKIRENGE MUCY’ABO BASIMBUYE. UBWO RERO NTA MPYISI NTA MASEGA. BOSE NI BAMWE NI BATUREKERE IMANA YACU NITORERO IBIBAZO RIFITE UWITEKA AZABIKEMURA AKORESHEJE ABO YITORANIRIJE. NIWE NYIRUMURIMO KANDI ARAWUHAGARARIYE. ABAKENEYE INDAMU Z’INDA ZABO BO TUZAGUMANA NABO KUGEZA CHRISTO AGARUTSE GUTWARA ITORERO. KANDI ABAKURURA IBISITAZA KUBWO BW’IMANA BAZABONA ISHYANO.
Ahaaaaa!ni ugusenga gusa,Imana igatabara umurimo wayo dore ko usigaye unakundwa na bake kuko nyirawo ari we usigaye awukunda by’ukuri.
Njyewe uko mbyumva Imana yacu ntijya ibura uko igira ngo isubize abana Bayo mwebwe mubasengere iyo mwijuru kandi muzasenge mwizeye nkuko Elie yasenze kumusozi niba dusenga iyo mwijuru koko izitamurura kandi kandi mbivuze mbishimangira niba hari umuntu wo mumiryango yabo ukurikira izi mbunga tubaho azababona ko bizabagaruka cyakora bajye bavuga bati benewacu badukururiye umuvumo kuko Imana ntago yabareka rwose ngo bagumye barye imitsi yabariya bakecuru bingorwa baburara babwirirwa iyo mwijuru izabahorera
Yewe Elishadaiiii !!!rengera itorero ryawe. Nshuti z’umusaraba mwihangane kdi mukomere murusheho kwegera data azatumenyesha ibyejo hazaza nkabanyetorero. ibindi mubiharire Imana kdi mwibukeko ibihe bigoye cyane umugenzi, mwicecekere ahubwo mureke duhamagare gatonda azaturengera. umugoroba mwiza wo kubana n’Iman
Amadini yatugize uturima twabo ntakundi byagenda.Ariko buhoro buhoro bizakemuks ubwoba nibushira.uzi ko amà dini ari nka company z’ubucuruzi bashinze ubundi tugahora tubasorera!
Yewe, ndumva ibyo muri ADEPR bikaze pee!!!!!!
Umuzaza Mpyisi aba ararikocoye ati; Amadini yose ati; ni aya Shitani. Umusaza tuba tumusamiye hejuru tuti; Ceceka wa Gasaza we!! Erega niryo akomokamo ry’Abadivantiste nabo baba baramwihaye da! None kugeza ubu nihagire umbwira idini risigaye ritarimo bombori bombori ishingiye ku mitungo n’Ibyubahiro? Usibye Abahamya ba Yehova?
Yemwe ibyaha byabantu nibyinci uko numva uwakoze icyaha muri reta yahanwa nkabandi hakoreshejwe amategeko yareta ariko kwimura itorero ntibikwiriye kuko buri wese ari nyamwigendaho bafite imigabane ibiri bahawe kujya bishyura iby’imana bakabiha imana n’ibyareta bakabiha reta.


text:
Ubwo Perezida Kagame yasuraga Akarere ka Nyaruguru mu mwaka wa 2013, abaturage bamubwiye ko bafite ikibazo cy’ubutaka busharira butuma bahinga ntibeze, abemerera ishwagara.
Iyi shwagara yabagezeho muri uwo mwaka, ab’inkwakuzi batangira kuyishyira mu mirima yabo.
Mwumvaneza Ezechiel, umwe mu bafashe ishwagara ku ikubitiro yagize ati “Namenye ubwenge iwacu mu murenge wa Kibeho inzara inuma, kurya ari intambara. Aho mbereye umugabo nabwo byakomeje gutyo ku buryo iwanjye twari twaramenyereye ubuzima bwo kurya rimwe ku munsi, ariko ubu byarahindutse kubera twavuguruye ubuhinzi twifashishije ishwagara twahawe na Perezida Kagame.”
Ibi bishimangirwa na Mukasekuru Mariya na we uvuga ko basigaye bahinga bakeza ndetse baciye ukubiri n’inzara.
“Twaryaga impombo n’ibishishwa by’imyumbati”
Kubera ikibazo cy’inzara bavuga ko yari yarabaye akarande muri aka karere, abaturage ngo bari batunzwe n’ibyo bita impombo.
Singirankabo Siméon yagize ati “Impombo ni utuntu twimezaga mu mashinge cyangwa mu mukenke. Ngibyo ibyari ibiryo byacu mbere yo mu 1994.”
Akomeza avuga ko ubundi iyo wabaga wejeje imyumbati wayiryaga udasize ibishishwa byayo ubusanzwe bigaburirwa amatungo.
Kuba baraciye ukubiri n’inzara bihanywa kandi na Kayombya Jean Bosco, agira “Icyo dushimira Intore izirusha intambwe ni uko abana bacu batazicwa n’inzara nk’iyatwishe, ubu turahinga tukeza iyo ikirere kitadutengushye.”
Umuyobozi ushinzwe ubuhinzi mu Murenge wa Kibeho, Nkurunziza Afrodis, avuga ko ishwagara abaturage bahawe yagize ingaruka nziza ku buhinzi.
Yagize ati “Abaturage bahabwa ifumbire mvaruganda hamwe n’imbuto y’indobanure mu buryo bwa nkunganire. Bahabwa kandi ishwagara bememerewe na Perezida, bikabafasha guhinga ndetse bigaragara ko umusaruro ugenda wiyongera. Ubu twashyize imbaraga mu guhinga ibirayi, ibishyimbo, ibigori no gushyira gusazura urutoki.”
Imibereho mibi yabafatanyaga n’ababapfobyaga babahimba amazina adahwitse abatesha agaciro, kuri ubu bavuga ko byagiye nka nyomberi kubera imiyoborere myiza.


text:
Hari abantu benshi usanga bibeshya ko abagabo bakunda gusa ubwiza bwo ku ruhu bw’umukobwa cyangwa umugore aba afite nyamara ibi bibaho gusa iyo umugabo adateganya kurushingana n’uyu mukobwa naho iyo ashaka kurushinga hari ibindi bintu biza mbere y’ubwiza bwo ku ruhu bishobora kwitabwaho mu guhitamo umwari washing urugo.
Umusore cyangwa umugabo wifuza kurushinga hari ibintu areba ku mukobwa yabengutswe kandi aha agaciro gakomeye kurusha ubwiza bw’inyuma ku ruhu. Aha akaba ari nayo mpamvu ushobora kuzasanga hari umukobwa abantu bose batangarira kubera uburanga afite ariko ugasanga atabona umugabo ku buryo bwihuse.
Dore rero ibintu 5 umugabo wese aba yifuza ko uzaba umugore we yagombye kuba yujuje :
1. Imyitwarire myiza
Hari abakobwa usanga ari beza cyane bafite uburanga bushitura uwo ari we wese ubabonye ariko ugasanga imyitwarire yabo ntihwitse. Buri mugabo wese rero yifuza ko uzaba umugore we yagombye kuba afite imyitwarire myiza kandi akabana neza n’abandi.
2. Kwiyubaha
Burya biragoye ko umuntu utiyubaha cyangwa ngo yiyubahishe ashobora kubaha abandi.
Kwambara imyenda ibambika ubusa cyangwa ibagaragaza neza uko bateye, ni byo bigezweho ku bakobwa b’iki gihe. N’ubwo nabyo ari ikibazo gikomeye, hari ibindi birengeje ibi kuba bibi ari byo imbuga nkoranyambaga. Abakobwa benshi ntibazi ko kuri ubu imbuga nkoranyambaga ari indorerwamo bareberwamo n’abagabo maze bikabafasha kuba bafata umwanzuro wo kubasaba kubana na bo cyangwa kubyihorera.
Abagabo ntibakunda umugore uba uri ahantu hose, akorana ibibonetse byose n’umuntu uwo ari we wese bahuye. Mukobwa rero ugomba kumenya ibyo ushyira kuri izi mbuga nkoranyambaga kuko bishobora kukugiraho ingaruka zikomeye mu buzima.
3. Kugira urukundo
Aha ndavuga kugira urukundo ariko ukamenya no kurwerekana. Buri mugabo wese akunda umugore umusoma kenshi akamureba mu maso akamubaza uko yiriwe, akamuhobera akamubaza amakuru n’ibindi n’ibindi. Umugore ubasha gukora ibi abasha no gufungura imiryango y’umutima w’umukunzi we bityo bakabasha kuganira kuri buri kintu. Ikindi bituma umugabo yumva atuje kandi amerewe neza kuko aba abona yitaweho.
4. Kumenya ubwenge
Umugore uzi ubwenge amenya ibimukikije ndetse akamenya neza umukunzi we. Amenya kandi uburyo aganirizamo umukunzi we ari nabyo binatuma babasha kuvuga ku iterambere ryabo. Ntago ubuzima bugarukira ku myenda myiza wabonye, amasakoshi cyangwa filimi nziza ushaka kuzareba cyangwa warebye nk’uko abagore benshi bakunze kubitekereza.
Umugore uzi ubwenge ni uwungura inama umugabo we cyangwa umukunzi we kandi akamufasha kubonera ibisubizo ibibazo bihari aho kuba ari we uhora utura umugabo cyangwa umukunzi we ibibazo.
5. Kwigirira ikizere
Bitewe nuko ubuzima bwuzuyemo ibibazo n’intambara zidashira bityo kugira umugore wifitiye ikizere ni ingenzi cyane kuko bituma umugabo agera ku ndoto ze. Umugore agomba kumenya icyo ashaka kandi ntategereze buri gihe ko umugabo ari we ukimuha.
Alice UMWALI/Umubavu.com


text:
21 MUTARAMA 2015
POLONYE
Abahamya na bo bazibukwa mu Isabukuru y’imyaka 70 y’abarokotse mu kigo cya Auschwitz
VARSOVIE, Polonye—Tariki ya 27 Mutarama 2015 uzaba ari umunsi wo kwizihiza isabukuru y’imyaka 70 abari bafungiwe mu kigo cy’Abanazi cyakoranyirizwagamo imfungwa cya Auschwitz bamaze bafunguwe. Abanazi bashinze icyo kigo bagamije kucyiciramo abantu bo mu bwoko batashakaga, nanone baza kujya bagikoresha batoteza Abahamya ba Yehova bo mu bihugu bitandukanye, harimo n’abo mu Budage.
Uwo muhango urimo gutegurwa n’Inzu Ndangamurage ya Auschwitz-Birkenau ifatanyije n’Inama Mpuzamahanga ya Auschwitz. Biteganyijwe ko uwo muhango uzitabirwa na Perezida wa Polonye, Bronisław Komorowski, n’abandi bashyitsi bazaba baturutse hirya no hino ku isi bahagarariye ibihugu byabo. Nanone uwo muhango uzanyuzwa kuri za televiziyo.
Ikigo cya Auschwitz giherereye mu nkengero z’umugi wo muri Polonye witwa Oświęcim wari warigaruriwe n’Abanazi mu Ntambara ya Kabiri y’Isi Yose. Icyo kigo cyagizwe ikigo gikoranyirizwamo imfungwa muri Kamena 1940, ubwo cyoherezwagamo imfungwa 700 zo muri Polonye. Bidatinze icyo kigo cyaje kwagurwa kigira ibindi bigo binini n’ibito bigera kuri 40. Buri munsi abantu bagera ku 20.000 bicwaga na gazi yo mu byumba bine byabaga muri icyo kigo. Abantu bagera kuri miriyoni imwe n’ibihumbi ijana, harimo n’Abahamya ba Yehova basaga 400, bafungiwe muri icyo kigo mu gihe cy’imyaka itanu cyamaze.
Urubuga rw’Inzu Ndangamurage ya Auschwitz-Birkenau rugira ruti “uretse ahantu hake gusa, ubundi ibitabo bivuga amateka y’ikigo cyakoranyirizwagamo imfungwa cya Auschwitz ntibivuga Abahamya ba Yehova (icyo gihe bitwaga Abigishwa ba Bibiliya) bafungwaga bazira imyizerere yabo. Icyakora abo bantu na bo dukwiriye kubatekerezaho bitewe n’uko bakomeye ku byo bemeraga igihe bari bafungiwe muri icyo kigo.” Inyandiko zo muri iyo nzu ndangamurage zigaragaza ko Abahamya ba Yehova bari mu mfungwa za mbere zafungiwe muri icyo kigo, kandi mu Bahamya babariwa mu magana bahafungiwe, abasaga 35 ku ijana barahaguye.
Ubutegetsi bw’Abanazi bwatangiye kwibasira Abahamya ba Yehova mu mwaka wa 1933, maze buza no guca umuryango wabo mu Budage hose. Amahame Abahamya bagenderaho n’ibikorwa byabo byabaga bihabanye cyane n’amatwara y’Abanazi. Urugero, Abahamya ntibashoboraga gukoresha indamukanyo yo gusingiza Hitileri, kuko bumvaga ko kumusingiza byaba ari uguhemukira Imana yabo. Nanone Abahamya ntibemeraga kugira umurimo uwo ari wo wose wa gisirikare bakora, kandi ibyo byafatwaga nko kurwanya ubutegetsi. Mu mwaka wa 1943, Andrzej Szalbot yarafashwe maze afungirwa mu kigo cyakoranyirizwagamo imfungwa cya Auschwitz afite imyaka 19. Yaravuze ati “iyo wangaga kujya mu gisirikare, wajyanwaga mu kigo cyakoranyirizwagamo imfungwa.” Abahamya babwirwaga ko bahita barekurwa nibamara gusinya inyandiko ivuga ko basezeye mu idini ryabo kandi bakavuga ko inyigisho zaryo ari ikinyoma. Szalbot yanze gushyira umukono kuri iyo nyandiko.
Iyo inyandiko z’ubutegetsi bw’Abanazi zivuga ku Bahamya ba Yehova zikoresha inyuguti “IBV,” ari zo mpine y’izina ry’umuryango uhagarariye Abahamya ba Yehova mu by’amategeko mu Budage. Abanazi bategekaga Abahamya gushyira agatambaro ka mpandeshatu y’isine ku myambaro yabo. Ako kamenyetso katumaga imfungwa z’Abahamya zabaga ziri mu nkambi zimenyana. Buri mugoroba, mbere yo kujya ku iperu, zabanzaga guhurira hamwe zigaterana inkunga. Kubera ko hari abantu bari bafunzwe batangazwaga n’ukuntu Abahamya bagwa neza kandi bakagira ukwizera, Abahamya bashakaga uko babigisha Bibiliya mu ibanga. Hari imfungwa nyinshi zabaye Abahamya ba Yehova ziri muri icyo kigo cyakoranyirizwagamo imfungwa.
Mu gitondo cyo kuwa gatandatu, tariki ya 27 Mutarama 1945 ni bwo ingabo za Leta Zunze Ubumwe z’Abasoviyeti zageze mugi wa Oświęcim. Ku isaha ya saa cyenda z’amanywa, izo ngabo zari zimaze kubohora imfungwa 7.000 zari mu kigo cyakoranyirizwagamo imfungwa cya Auschwitz I, Auschwitz II (Birkenau), n’icya Auschwitz III (Monowitz).
Umuhamya wa Yehova witwa Stanisław Zając, ni umwe mu mfungwa zibarirwa mu bihumbi mirongo Abanazi bavanye ku ngufu mu kigo cya Auschwitz, igihe cyari cyugarijwe n’ingabo z’Abasoviyeti. Zając n’izindi mfungwa zigera ku 3.200 zavuye mu nkambi nto ya Jaworzno maze zinyura mu rubura rwinshi, ari na byo bikunze kwitwa inzira y’urupfu. Bivugwa ko abantu batageze ku 2.000 ari bo barangije urwo rugendo rw’iminsi itatu bakagera i Blechhammer, mu kindi kigo gito cy’iyo nkambi cyari mu ishyamba. Mu nkuru Zając yanditse, yavuze uko urugamba rwagenze igihe we n’izindi mfungwa bari bihishe mu nkambi, agira ati “twumvaga ibimodoka by’intambara bihita, ariko nta muntu n’umwe wubuye umutwe ngo arebe ingabo zari muri ibyo bimodoka. Mu gitondo twaje kumenya ko zari ingabo z’Abarusiya. . . . Ingabo z’Abarusiya zari zakwiriye muri iryo shyamba. Aho ni ho ibibi naboneye mu nkambi z’Abanazi byarangiriye.”
Muri uyu mwaka, ibiganiro n’amamurika arebana no kwizihiza isabukuru ya 70 ishize abari bafungiwe mu kigo cyakoranyirizwagamo imfungwa cya Auschwitz barekuwe, bizaba ku itariki ya 27 Mutarama, kandi bizabera mu migi itandukanye yo hirya no hino ku isi.
Ushinzwe amakuru:
Ku rwego mpuzamahanga: J. R. Brown, Ibiro Bishinzwe Amakuru, tel. +1 718 560 5000
Mu Budage: Wolfram Slupina, tel. +49 6483 41 3110
Muri Polonye: Ryszard Jabłoński, tel. +48 608 555 097


text:
Urwikekwe ruzashira ryari?
KU ITARIKI ya 28 Kanama 1963, ubu hakaba hashize imyaka 50, Martin Luther King Jr. wari ku isonga mu baharanira uburenganzira bw’abaturage muri Amerika, yavuze amagambo azwi cyane muri disikuru yatanze agira ati “mfite icyizere.” Yakoresheje ayo magambo akangura ubwenge maze avuga iby’inzozi ze cyangwa icyizere yari afite, cy’uko hari igihe abantu bazabaho batarangwa n’urwikekwe rushingiye ku bwoko. Nubwo ayo magambo yayabwiye abantu bo muri Amerika, igitekerezo cye cyakiriwe neza n’abantu bo mu bihugu byinshi.
Ku itariki ya 20 Ugushyingo 1963, ni ukuvuga nyuma y’amezi atatu King atanze iyo disikuru, ibihugu birenga 100 biri mu Muryango w’Abibumbye byemeje ibikubiye mu Itangazo Mpuzamahanga ryo Kuvanaho Ivangura Ryose Rishingiye ku Bwoko. Mu myaka ibarirwa muri za mirongo yakurikiyeho, hari andi masezerano yagiye asinywa. Ese nubwo abantu bakoze ibishoboka byose ngo ivangura ricike, hari icyo baba baragezeho?
Ku itariki ya 21 Werurwe 2012, Umunyamabanga Mukuru w’Umuryango w’Abibumbye Ban Ki-moon, yaravuze ati “hasinywe amasezerano menshi, hashyirwaho n’amategeko mpuzamahanga agamije gukumira no kurwanya ivangura ry’amoko, ihohoterwa n’ibindi bikorwa bitarangwa n’ubworoherane. Nyamara abantu babarirwa muri za miriyoni bo hirya no hino ku isi bakomeje kwibasirwa n’ivangura ry’amoko.”
Nubwo hari ibihugu byagize icyo bigeraho mu kurwanya urwikekwe rushingiye ku moko n’urushingiye ku bindi bintu, abantu baracyibaza bati “ese koko ibyagezweho byatumye iyo mitekerereze yashinze imizi mu bantu icika, cyangwa ahubwo byatumye abantu baterekana ku mugaragaro ko bafite urwikekwe?” Hari abumva ko ibyagezweho byatumye ivangura rikumirwa, ariko ko bidashobora guca urwikekwe burundu. Kubera iki? Ni ukubera ko ivangura ari igikorwa kigaragara kandi kigahanwa n’itegeko, naho urwikekwe rukaba rudashobora gucika bitewe n’uko ruba imbere mu mutima w’umuntu no mu bitekerezo bye, ibyo ukaba udashobora kubishyiriraho amategeko abihana.
Ku bw’ibyo, kugira ngo urwikekwe ruranduranwe n’imizi yarwo, ntihagombye gufatwa ingamba zigamije gusa kurwanya ibikorwa by’ivangura, ahubwo hagombye no gufatwa ingamba zigamije gufasha abantu guhindura imitekerereze n’imyumvire ku birebana n’uko babona abandi. Ese ibyo byashoboka? Niba byashoboka se byagerwaho bite? Reka turebe inkuru zimwe na zimwe z’ibyabayeho ziri budufashe kubona ko abantu bashobora guhinduka, n’icyabibafashamo.
BIBILIYA YABAFASHIJE KUREKA URWIKEKWE
Linda: Navukiye muri Afurika y’Epfo. Kubera ko ndi umuzungu, numvaga ko nduta abirabura bose bo muri Afurika y’Epfo, nkumva ko abantu nk’abo ari injiji, ko atari abo kwiringirwa kandi ko bagomba kuba abagaragu b’abazungu. Sinari nzi ko burya mfite urwikekwe. Icyakora ubwo natangiraga kwiga Bibiliya, nahinduye imitekerereze. Namenye ko “Imana itarobanura ku butoni,” kandi ko umutima ari wo w’ingenzi kuruta ibara ry’uruhu cyangwa ururimi umuntu avuga (Ibyakozwe 10:34, 35; Imigani 17:3). Umurongo w’Ibyanditswe wo mu Bafilipi 2:3 wamfashije kubona ko ninumva ko umuntu wese anduta, nzashobora kwivanamo urwikekwe. Gukurikiza ayo mahame ya Bibiliya byamfashije kwita ku bandi ntitaye ku ibara ry’uruhu. Ubu rwose urwikekwe nahoranye rwarashize.
Michael: Kubera ko narerewe mu karere kari kiganjemo abazungu bo muri Ositaraliya, nagiriraga urwikekwe rukabije abantu bakomoka muri Aziya, cyane cyane Abashinwa. Iyo nabaga ntwaye imodoka nkabona umuntu usa n’Umunyaziya, namanuraga ikirahuri cy’imodoka, nkamukankamira mubwira nti “subira iwanyu wa Munyaziya we!” Nyuma yaho igihe natangiraga kwiga Bibiliya, nasobanukiwe uko Imana ibona abantu, nza kubona ko ibakunda ititaye ku gihugu bakomokamo cyangwa isura yabo. Urwo rukundo rw’Imana rwankoze ku mutima, nitoza gukunda abantu, nikuramo urwango nari mfite. Kuba narahindutse bene ako kageni biratangaje. Ubu nishimira cyane kwifatanya n’abantu bo mu bihugu byose kandi bakuriye mu mimerere itandukanye. Ibyo byatumye ndushaho kwishimira ubuzima kandi bimpesha umunezero mwinshi.
Sandra: Mama yakomokaga mu mugi witwa Umunede wo muri leta ya Delta muri Nijeriya, naho umuryango wa data ugakomoka muri leta ya Edo, aho bavuga ururimi rw’icyesani. Ibyo bintu bari batandukaniyeho byatumye abagize umuryango wa data bagirira mama urwikekwe rukabije kugeza igihe yapfiriye. Nahise ndahira ko nta mishyikirano nzagirana n’umuntu wese uvuga ururimi rw’icyesani, kandi ko ntazigera nshakana n’umuntu ukomoka muri leta ya Edo. Ariko igihe natangiraga kwiga Bibiliya, imyumvire yanjye yatangiye guhinduka. Naribajije nti “none se ko Bibiliya ivuga ko Imana itarobanura ku butoni, kandi ko umuntu wese uyitinya ari we yemera, kuki jye nakwanga abantu mbaziza akarere bakomokamo cyangwa ururimi rwabo?” Naje guhindura imitekerereze, maze niyunga n’abo mu muryango wa data. Gushyira mu bikorwa amahame yo muri Bibiliya byatumye ngira ibyishimo n’amahoro yo mu mutima. Nanone byamfashije kubana neza n’abandi ntitaye ku mimerere bakuriyemo, ubwoko bwabo, ururimi bavuga cyangwa igihugu bakomokamo. Mwaba muzi umugabo nashakanye na we? Akomoka muri leta ya Edo kandi avuga ururimi rw’icyesani!
Kuki Bibiliya yashoboye gufasha abo bantu n’abandi benshi kurandura urwango n’urwikekwe byari byarashinze imizi mu mitima yabo? Ni uko Bibiliya ari Ijambo ry’Imana. Ifite ubushobozi bwo guhindura imitekerereze y’umuntu n’uko abona abandi. Bibiliya igaragaza ikintu kizatuma urwikekwe rucika burundu.
UBWAMI BW’IMANA BUZAVANAHO URWIKEKWE BURUNDU
Ubumenyi bwo muri Bibiliya bushobora kudufasha kurandura urwikekwe n’urwango byashinze imizi. Ariko hari ibindi bintu bibiri bigomba kuvaho kugira ngo urwikekwe rucike burundu. Icya mbere ni icyaha no kudatungana. Bibiliya igaragaza neza ko “nta muntu udacumura” (1 Abami 8:46). Ku bw’ibyo, imihati twashyiraho yose, turwana intambara nk’iyo intumwa Pawulo yarwanaga, ubwo yandikaga ati “iyo nifuza gukora icyiza, ikibi kiba kiri kumwe nanjye” (Abaroma 7:21). Ubwo rero, hari igihe umutima wacu udatunganye uturukamo “ibitekerezo bibi,” bishobora gutuma tugira urwikekwe.—Mariko 7:21.
Icya kabiri, ni ingaruka Satani Umwanzi atugiraho. Bibiliya ivuga ko Satani ari “umunyabinyoma,” kandi ko ‘ayobya isi yose ituwe’ (Yohana 8:44; Ibyahishuwe 12:9). Ibyo byumvikanisha impamvu urwikekwe rwogeye cyane n’impamvu abantu badashobora kureka burundu urwango, ivangura, jenoside n’urwikekwe rushingiye ku bwoko, ku rwego rw’imibereho no ku idini.
Ku bw’ibyo, kugira ngo urwikekwe rucike burundu, Satani Umwanzi, icyaha no kudatungana bigomba kubanza kuvanwaho. Bibiliya igaragaza ko Ubwami bw’Imana buzabivanaho.
Yesu Kristo yigishije abigishwa be gusenga Imana bagira bati “Ubwami bwawe nibuze. Ibyo ushaka bikorwe mu isi nk’uko bikorwa mu ijuru” (Matayo 6:10). Ubwami bw’Imana buzavanaho burundu akarengane kose, hakubiyemo urwikekwe n’ibikorwa byose bitarangwamo ubworoherane.
Ubwami bw’Imana nibuza bugatangira gutegeka isi, Satani ‘azabohwa’ yamburwe ubushobozi bwe bwose, kugira ngo ‘atongera kuyobya amahanga’ (Ibyahishuwe 20:2, 3). Icyo gihe ni bwo hazabaho umuryango w’abantu cyangwa “isi nshya,” iyo “gukiranuka kuzabamo.” *—2 Petero 3:13.
Abazaba muri iyo si ikiranuka kandi itarangwamo icyaha, bazagezwa ku butungane, bavanwe mu bubata bw’icyaha (Abaroma 8:21). Abo bayoboke b’Ubwami bw’Imana ‘ntibazangiza kandi ntibazarimbura,’ bitewe n’uko “isi izuzura ubumenyi ku byerekeye Yehova” (Yesaya 11:9). Abantu bose baziga inzira za Yehova Imana kandi bigane imico ye yuje urukundo. Icyo gihe urwikekwe ruzaba rucitse burundu, “kuko Imana itarobanura ku butoni.”—Abaroma 2:11.
^ par. 17 Niba wifuza ibindi bisobanuro ku birebana n’Ubwami bw’Imana n’icyo buzakora, reba igice cya 3, 8 n’icya 9 mu gitabo Ni iki mu by’ukuri Bibiliya yigisha?, cyanditswe n’Abahamya ba Yehova.


text:
Leo wa mbere
Leo yatorewe kuba Papa mu mwaka wa 440.Mu gihe cye kiliziya yahuye n’imidugararo myinshi. Leo aba intwari ntiyatezuka, arakomeza aba umugabo, arabirwanya azitira abanzi bateraga i Roma,avuguruza n’abahakanyi bayobyaga abakristu bahakana ukwigira umuntu kwa Jambo;agobotora Kiliziya mu byago no mu makuba.leo yigishije neza kandi yandika neza ,ahamya ukwigira umuntu kwa Jambo,ati:”Umukristu nyawe amenya icyubahiro afite ;ko ari ingingo y’umutwe n’iy’umubiri wa kristu”ibaruwa ye yohereje mu nama ya Kiliziya i Kalsedoniya ,yafashije rwose Abepiskopi bari bayiteraniyemo mu kubeshyuza inyigisho z’abahakanyi.Amahoro Leo yahoranaga ku mutima we yayakeshaga ahanini urukundo n’ukwemera yari afite.Yigishije ivanjili cyane kandi ayikundisha abakristu.Nuko akabafasha guhora bazirikana urukundo Imana yagiriye abantu.Leo yanditse ibitabo byinshi byiza kurusha abandi barimu ba Kiliziya,byerekeye ukwigira umuntu kwa Jambo.Yapfuye mu mwaka wa 461,ayoboye Kiliziya imyaka myakumyabiri.
Andereya Avelini(1521-1608)
Yavukiye hafi ya Napule mu butariyani.Ahabwa batisimu yitwa”Lansero.Mbere y’uko ahabwa ubupadiri yari umunyamategeko ya Kiliziya .Niyo mpamvu amaze kuba Padiri yagize uruhare rwo kuvugurura umuryango w’Ababikira wari wifitemo ibibazo.Nyuma yagiye mu muryango w’Abihaye Imana bitwa Abateyatini maze yitwa Andereya.Ubutumwa bwe bwagenze neza cyane cyane i lombaridi aho yahuye na Mutagatifu Karoli Boromewo maze amubera inshuti ndetse n’umujyanama .Yitabye Imana afite imyaka 87 i Napule ari gusoma Misa.yagizwe umuhire mu 1624.Ashyirwa mu rwego rw’Abatagatifu mu 1969.


text:
Gatare: Abaturage bibukijwe uruhare rwabo mu gucunga umutekano.
Ku gicamunsi cyo kuri uyu wa gatatu tariki ya 12/02/2014, ubuyobozi bw’akarere ka Nyamagabe buherekejwe n’ubw’ingabo ndetse n’abinjira n’abasohoka bwasuye abaturage b’umurenge wa Gatare muri gahunda z’ukwezi kw’imiyoborere myiza hagamijwe kuganira kuri gahunda zinyuranye ndetse no gukemura ibibazo by’abaturage.
Umuyobozi w’ingabo mu karere ka Nyamagabe, Majoro Peterson Gasangwa yibukije abaturage b’uyu murenge ko bafite uruhare runini mu gucunga umutekano kandi ko kuba umutekano uri mu gihugu ari ukubera imbaraga bashyiramo.
Ati “Umutekano tugomba kuwufatanya kandi kuba dutekanye ni uko twese twumvise ko ari uwacuâ€.
Abaturage b’umurenge wa Gatare basabwe kongera imbaraga mu kubumbatira umutekano bafatanyije n’inzego zinyuranye z’ubuyobozi kandi bakirinda icyawuhungabanya.
“Ba bandi bamara gusinda bagashaka gufata udusantere mpiri murabazi, mubagaragaze ubuyobozi bubakurikirane,†Majoro Gasangwa.
Umuyobozi w’ingabo mu karere ka Nyamagabe yanasabye abaturage b’umurenge wa Gatare gutekereza no ku mutekano w’inda bityo bagakura amaboko mu mufuka bagakora.
Abanyagatare bashimiwe ko bahiga indi mirenge muri gahunda zinyuranye. Â
Umuyobozi w’akarere ka Nyamagabe wungirije ushinzwe imibereho myiza y’abaturage, Byiringiro Emile yashimiye abaturage b’umurenge wa Gatare kuba baza ku isonga mu gushyira gahunda za Leta zinyuranye mu bikorwa nko gutanga umusanzu w’ubwisungane mu kwivuza aho ukwezi kwa mbere 2014 kwasize bageze kuri 95%.
Abaturage b’umurenge wa Gatare kandi ngo ni nabo baje ku isonga mu kurangiza kubaka ibyumba by’amashuri y’uburezi bw’ibanze bw’imyaka 12, amacumbi y’abarimu n’ibindi.
Umurenge wa Gatare kandi uza mu mirenge ikize kurusha indi kuko abaturage bawo bahinga bakeza dore ko baturiye pariki y’igihugu ya Nyungwe bityo bagahorana imvura.
Ukwezi kw’imiyoborere myiza kwatangiye tariki ya 14/01/2014 bikaba biteganyijwe ko kuzarangira mu kwezi kwa gatatu 2014.


text:
Gusohora imburagihe bivuza gusora mu gihe gito cyane cyangwa kinini cyane bidanzwe. Ibi bikaba byaterwa n’impamvu zitandukanye harimo n’izi twabatoranyirije.
Nkuko byakozweho ubushakashatsi ubusanzwe igihe cyiza cyo gusohora, ku muntu uri mu buzima bwiza, ni hagati y’ iminota 3 na 10 ku nshuro ya mbere, uhereye igihe umugabo yatangiriye imibonano nkuko urubuga webmd rubivuga.
- Imibonano mpuzabitsina ikozwe nabi iteza umwiryane mu bashakanye
Abahanga bavuga ko uko abagabo bagenda berekeza mu zabukuru ari ko n’ igihe basohorera kigenda kirushaho kuba kirekire hakaba n’ubwo gishobora kwiyongera kugeza ku minota 30 umugabo atarasohora uhereye igihe yatangiriye kugirira ubushake.
Ibi bishobora guterwa n’ impamvu zinyuranye:
• Gukoresha imiti imwe n’imwe ivura depression
• Kuba igitsina cy’ umugabo cyatakaje ibyiyumviro (perte de sensation sexuelle ) cyane cyane ku barwayi ba Diabete
• Ihungabana ry’ imitekerereze , nka nyuma yo gupfakara cg divorce.
• Uburwayi bwa Prostate
• Kwikinisha igihe kirekire no kureba filimi z’urukozasoni igihe kirekire
Gusa ngo umugabo ashobora no kurangiza vuba nta mpamvu izwi yabiteye. Kugeza ubu nta miti izwi ifite ubushobozi buhagije bwo kuvura iki kibazo ariko iyo bibangamiye umurwayi cyane bashobora kumufasha bakoresheje uburyo bwo gutitiza igitsina cye bigatuma yihuta mu gusohora ari byo bita “penile vibratory therapy”.
Dore bimwe bishobora gutuma umugabo arangiza vuba:
• Kujya gukora imibonano utiyizeye ko uri buze gushimisha umukunzi wawe [underestimation ],
• Kujya gukora imibonano uhangayitse [ufite depression ]
• Kujya gukora imibonano ufite ibibazo by’amafaranga biguhangayikishije cyane [ari byo uri kwitekerereza] .
• Kuba wakoreshejwe imibonano ku gahato [sexual repression ]
• Kuba utigirira icyizere mu busanzwe , ukabaho wisuzugura ko nta cyo ushoboye
• Kuba utinya uwo mugiye gukorana imibonano, urugero: mutamenyeranye n’ibindi.
• Kuba mukoze imibonano nyuma y’amakimbirane atakemuwe neza .
• Kuba mutabanje kuganira neza ngo mubyinjire mo mwembi
• Kuba washatse imbonano cyane kandi umwanya muremure , hanyuma ugatinda kuyikora
• Kuba utamenyereye imibonano , noneho umubiri ukaba wumva ushaka kumaramo/gukoresha ayo mahirwe ubonye bigatuma usohora vuba .
• Ikindi ni uko ubushakashatsi bwagaragaje ko abagabo benshi bashakanye n’ abagore babarusha imyaka basohora vuba kurusha abashakanye n’ abo bari mu kigero kimwe.
Wabigenza ute ngo usohore mu gihe cya nyacyo?
• Gufata imiti irwanya ubwoba ,uburakari no kwiheba [anxiolytic & anti-depressant medications]
• Gukora imyitozo ngorora mubiri yoroheje mbere yo gukora imibonano
• Kwirinda kurakaranya n’umukunzi wawe mbere y’ imibonano
• Kwigirira ikizere ko ushoboye
• Kutagira ubwoba
• Gukorera imibonano ahantu hatanga umutuzo utikanga ko hari uri bubabone.
• Kwivuza indwara za Diyabeti, umuvuduko w’amaraso
• Kwirinda kwikinisha cyangwa kureba igihe kirekire filimi z’urukozasoni
Mu gihe ubu burwayi bwakugezeho wakwihutira kwegera abaganga bakagufasha gukira ubu burwayo kuko iyo butinze bushobora kubyarira nyirabwo uburemba bwa burundu.
Uwineza Vanessa@Rwandapaparazzi.rw
48,562 total views, 0 views today


text:
Yavutse ku wa 19/09/1936 i Paris mu Bufaransa yitaba Imana kuwa 19/10/2007, mu bitaro bya Orléans mu Bufaransa afite imyaka 71.
Yaje mu Rwanda kwitangira Kiliziya mu mwaka w’1972, afite imyaka 36, anyura muri Centre y’abapadiri bera i Kigali kwiga ururimi rw’ikinyarwanda.
Nyuma yaje kumenya ko Diyosezi ya Ruhengeri ikeneye uwakwitangira Kiliziya, nibwo yasabye koherezwa mu Ruhengeri .
Yabaye umunyamabanga wa Musenyeri wa Diyosezi ya Ruhengeri Mgr Phocas NIKWIGIZE, kuva 1972-1981.
Diyosezi ya Byumba ivutse mu mwaka wa 1981, yifuje kuza gufasha iyi Diyosezi yari ikibona izuba.
Yabaye umunyamabanga wa Musenyeri Joseph RUZINDANA kuva mu 1981-1998. Muri icyo gihe yatangaga n’amasomo amwe n’amwe mu Ishuri mbonezamubano (Ecole Sociale de Byumba).
Kuva 1999 kugeza 2007,Yashinze Service nshya «PROPASO» muri Diyosezi ayibera umuyobozi, akora imirimo itandukanye ya Diyosezi ya Byumba mu bufatanye bwayo n’abaterankunga bo hirya no hino mu kwita ku bababaye, abifatanya no kubaka za Kiliziya z’amaparuwasi, amashuri, ibigo by’amahugurwa,…..
Yitaga ku bababaye b’inzego zose: abapfakazi, impfubyi,ababana n’ubumuga, ndetse n’abanyeshuri batagira kivurira.
Yibukwa cyane mu ntambara ubwo yakiriye abana bagera kuri 60 batoragurwaga hirya no hino nyuma bakaza gushakirwa imiryango, ariko akaba yaranubakiye abapfakazi benshi n’impfubyi batagiraga aho bikinga nyuma y’intambara ari nako abashakira ibibatunga.
Muri icyo gihe cy’intambara ntiyigeze yifuza gusubira iwabo nk’uko abanyamahanga benshi babigenje, yashatse kwitangira Kiliziya y’u Rwanda kugeza ku ndunduro y’ubuzima bwe.
Yakundaga cyane kubaho gikene, yicisha bugufi, ibye akabifashisha abakene, akarya duke, agatega igare avuga ko ayo gutega imodoka yayateranya akavuza umwana.
Yaragijwe umutungo mwinshi ariko yawubayemo inyangamugayo, aharanira ukuri kandi buri nkunga igashyikirizwa uwo igenewe .
Uburwayi bwe ntibwagaragaye igihe kinini kuko ntiyahwemaga kwitangira umurimo yari ashinzwe. No kwivuza kwe, yajyaga mu bitaro biciriritse avuga ko ibikomeye ari iby’abakire kuko yiyitaga umukene.
Nicole yakundaga Imana cyane, ntiyaburaga mu missa za buri gitondo, izo ku cyumweru ndetse no mu yindi minsi mikuru ya Kiliziya.Yagiraga umwiherero w’iminsi ibiri buri kwezi.
Yakundaga kandi akubaha abihayimana ndetse ntategwe no kubagira inama, kubabwira aho bitagenda, kubaba hafi no kubashakira icyabateza imbere muri Kiliziya.
Ubuzima bwa Nicole bwatwigishije byinshi, yabaye inshuti ya benshi mu bibazo, yabaye umubyeyi wa benshi atarigeze abyara.
Yagiriwe inama yo kujya kwivuriza iwabo ariko we ntiyabyemera. Nyuma byaje kuba ngombwa ajyayo ariko ateganya kugaruka kuko yatse visa y’amezi atatu
Imana igira imigambi yayo ntiyabishatse kuko yamuhamagaye n’ukwezi kutarashira.
Mu marembera y’ubuzima bwe, yarivugiye ati “ Ndi mu mahoro, Ndi mu Mana”
Umubiri we yawugeneye ubushakashatsi mu buvuzi, ntiwahambwe!
NK’UKO IGIHE CYOSE YABAYE MU MANA, ARACYABANA NAYO.
Chartine NABAKUKIJE